Seminar o poreskim aktuelnostima – Radio Televizija Novi Pazar\nSeminar o poreskim aktuelnostima\nNovember 27, 2017 November 27, 2017 Selma Ljajic 336 Views\nZa predstavnike javnog i privatnog sektora kompanija Paragraf organizovala je danas na Državnom univerzitetu u Novom Pazaru besplatno savetovanje o poreskim aktuelnostima u sklopu novih zakonskih rešenja. Pripreme godišnjeg finansijskog izveštaja i novi pravilnik o PDV evidencijama, samo su neke od planiranih tema ovog seminara.\n“Aktuelnosti u poslovanju javnog sektora sa osvrtom na radno-pravne odnose u ustanovama obrazovanja i vaspitanja i pripreme godišnjeg finansijskog izveštaja za 2017. godinu”, bila je tema seminara za funkcionere i predstavnike javnog sektora.\nPrema rečima urednice stručnog časopisa ”Budžetski instruktor” i ”Pravnik u javnom sektoru” Jasmine Vratonjić, jedna od najvažnijih aktuelnosti je popis imovine i obaveza za 2017.godinu. ”Pored toga, zakonom o osnovama sistema obrazovanja i vaspitanja, u visokoškolskim ustanovama došlo je do određenih promena i pravila ekonomske prirode, što će biti jedna od tema ovog seminara”, rekla je ona.\nSavetovanje za predstavnike privatnog sektora, računovođe, finansijske direktore, poreske savetnike bazirano je na dvema centralnim temama: poreske aktuelnosti i popis imovine i obaveze.\n” Kad su u pitanju poreske aktuelnosti, svakako da je aktuelnost br.1 donošnje novog pravilnika o PDV evidencijama i predlog obračuna, koji je trebalo da se primenjuje od 1.januara 2018. ali je već izvesno da će njegova primena biti odložena za 1.jul. Pored ove centralne, govorimo i o onim poreskim temama koje svoju aktuelnost dobijaju krajem svake poslovne, odnosno kalendarske godine”, rekao je glavni i odgovorni urednik stručnog časopisa ”Poresko-računovodstveni instruktor Aleksandar Milanović.\nOrganizator seminara je kompanija Paragraf. Menadžer Kancelarije u Kraljevu Mihajlo Sabljić kaže da ova kompanija tradicionalno organizuje ovakve seminare. ”U pitanju su besplatna savetovanja, kako za sve naše pretplatnike, tako i za one koji nisu naši korisnici, pravna i fizička lica. U zadnjem periodu je bilo dosta izmena što se tiče nekih poreskih aktuelnosti i zato smo došli na ideju da pred Novu godinu napravimo ovo savetovanje”, rekao je Sabljić.\nPravilno sprovođenje pripremnih radnji predstavlja uslov za sastavljanje verodostojnih i objektivnih finansijskih izveštaja. Kompanija Paragraf ovakva savetovanja organizuje u 13 gradova.\n← Dr Spahić:Spremni smo za epidemiju\nProvera antifriza u vozilima →


Sjednica Ekonomsko-socijalnog vijeća za teritoriju FBiH - 20. maja 2009. godine u Sarajevu - Akta.ba\nSjednica Ekonomsko-socijalnog vijeća za teritoriju FBiH - 20. maja 2009. godine u Sarajevu\n19.05.2009. 11:18 / Izvor: Fena\nU sjedištu Vlade FBiH u Sarajevu, 20. maja 2009. godine, će biti održana sjednica Ekonomsko-socijalnog vijeća (ESV) za teritoriju Federacije BiH.\nČlanovi ESV-a razmatrat će informaciju o poduzetim aktivnostima u vezi s implementacijom Operativnog plana za implementaciju Socijalnog sporazuma 2009. - 2010. godine i Programa mjera za ublažavanje posljedica globalne ekonomske krize i unapređenje poslovnog ambijenta.\nNa dnevnom redu je i razmatranje Prijedloga izmjena i dopuna Zakona o Poreznoj upravi Federacije BiH, Nacrta zakona o izmjenama i dopunama Zakona o naplati i djelimičnom otpisu dospjelih, a nenaplaćenih doprinosa za socijalno osiguranje, te Prednacrta zakona o privrednim komorama u Federaciji BiH.\nPredviđeno je da se razmotri informacija delegacije sindikata i poslodavaca o rezultatima razgovora u vezi s neusaglašenim rješenjima Zakona o radu i informacija delegacije Vlade FBiH i Agencije za bankarstvo o povećanju kamatne stope na ranije odobrene kredite od komercijalnih banaka.


vodolija, mesečni horoskop za Maj vodolija, mesecni horoskop, mesecni horoskop za vodoliju, mesecni horoskop za maj | Spicum ASTRO Community\nSUGESTIJA: Prisustvo Sunca, Merkura, Venere i Marsa u četvrtom polju, predstavlja sjajnu priliku da ostvarite zapaženi uspeh na različitim poljima. Povoljni aspekti Urana, donose naglašenu ulogu u društvenom životu i pojačanu dinamiku u partnerskim odnosima. Potrebno je da proširite svoje saznajne vidike i da pomerite subjektivne granice, ali uz mudrost i oprez na koji opominje prisustvo Saturna u desetom polju. Lična sreća i uspeh proističu iz različitih kombinacija koje Vam donose povoljni aspekti sa Jupiterom i SMČ. Sve je moguće, kada ste pozitivno inspirisani i podstaknuti stvaralačkom energijom na »velike ciljeve«.\nOčekivani poziv osobe na koju već duže mislite verovatno neće stići. Ukoliko ste imali burno proleće 2011. ili 2012. i ako ste tada započeli novu vezu, verovatno imate potrebu da znate na čemu ste. Verovatno niste sigurni kako da organizujete svoj život. Čak i one Vodolije koje su u dužem braku mogu doći u iskušenje da naprave neki manji “izlet”, i to sa nekim ko radi u banci, lekar je ili se bavi poslom preko kojeg dolazi u kontakt sa mnogo ljudi. Ovo bi mogao da bude period tokom kojeg će mlade Vodolije poželeti da stupe u brak, dok će one starije želeti da reše stambeno pitanje. Imate mogućnost da u vreme poslednje mesečeve četvrti 2. maja šarmirate nekog s kim ćete moći da nastavite viđanje pod uslovima koji vama odgovaraju, naročito ukoliko se radi o simpatiji s posla. Sledeća prilika će se ukazati u vreme prve mesečeve četvrti u Lavu, kada će vam neki vatreni znak jasno dati na znanje šta očekuje od vas. Veoma strastveno proleće je pred vama, samo je potrebno da se maksimalno potrudite da svoju narav i temperament držite pod kontrolom. U okviru porodičnih odnosa kritični dani su u vreme mladog Meseca i pomračenja Sunca 10. maja, jer partner može pokazati nezadovoljstvo i očekivati od vas više pažnje koju, ukoliko mu uskratite, verovatno predstoji manja rasprava kako sa ljubavnim partnerom tako i sa članovima porodice.\nPosted in AstrologijaTagged #mesečni horoskop #mesecni horoskop za maj #mesečni horoskop za Maj vodolija #Mesečni horoskop za Vodoliju #Vodolija


VOX KK 3210 S frižider sa zamrzivačem cena, cene Srbija, prodaja Beograd Novi Sad Niš\nVOX KK 3210 S frižider sa zamrzivačem cene\nVOX KK3210S... specifikacija\n18.799 din - 22.490 din\nVOX IKG2600 frižider sa zamrzivačem\n24.799 din - 34.433 din\n19.999 din - 25.990 din\n24.579 din - 27.541 din\n25.990 din - 34.433 din\n36.290 din - 42.490 din\n26.499 din - 34.433 din\n28.990 din - 33.490 din\n31.490 din - 40.544 din\ncena od 31.340,50 din\nEPonuda nije internet prodavnica već Vam omogućava da brzo i lako nađete VOX KK 3210 S frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi VOX frižider sa zamrzivačem KK 3210 S na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za VOX Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za VOX KK 3210 S frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za VOX KK 3210 S frižider sa zamrzivačem. Pre kupovine, podatke za VOX frižider sa zamrzivačem KK 3210 S proverite na sajtu PROIZVOĐAČA.


Ekonomista Stojan Stamenković reizabran je danas u Savet guvernera Narodne banke Srbije. Njegova kandidatura podržana je jednoglasno na sednici Odbora za finansije, republički budžet i kontrolu trošenja javnih sredstava.\nKako je objasnila predsednica tog skupštinskog odbora Aleksandra Tomić, dosadašnjem članu Saveta guvernera Stamenkoviću prestala je funkcija istekom mandata 13. novembra, a Odbor je dopisom od 15. novembra uputio poziv poslaničkim grupama u Narodnoj skupštini da predlože u pisanoj formi kandidata za izbor člana Saveta, koji se bira na pet godina.\nPisani predlog za kandidata za člana Saveta, u roku određenom u pozivu, odnosno do 29. novembra, dostavila je jedino poslanička grupa SNS koja je za kandidata predložila Stojana Stamenkovića. Taj predlog dostavljen je svim članovima Odbora, a predloženi kandidat je pisanom izjavom prihvatio kandidaturu za člana Saveta.\nTakođe, Odbor je jednoglasno usvojio predlog da se Narodnoj skupštini po hitnom postupku uputi predlog odluke o reizboru Stamenkovića za člana Saveta guvernera.\nStojan Stamenković rođen je 1934. godine u Požarevcu, diplomirao je na Prirodno-matematičkom fakultetu, na Odseku za matematiku 1964, a iste godine započeo je rad u nekadašnjoj saveznoj vladi kao analitičar u Odeljenju za privredna kretanja. Od 1971. bavi se makroekonomskom analizom i makroekonomskim projekcijama.\nNema stečaja u Fabrici šećera TE-TO u Senti\nPredstečajni postupak u Fabrici šećera TE-TO u Senti je obustavljen. Rešenje o završetku predstečajnog postupka i odbacivanju predloga o pokretanju stečaja donela je Ilma Aldi, stečajni sudija Privrednog suda Subotica, ali račun preduzeća je i dalje blokiran za iznos od 533 miliona dinara, a neizmirene obaveze prema poveriocima su 1,4 milijardu dinara. Istovremeno, potraživanja senćanske fabrike iznose naplativih 780 miliona.\nObustavljanje predstečajnog postupka usledilo je jer niko od poverilaca nije zahtevao otvaranje stečaja u senćanskoj fabrici, koja je u velike poteškoće zapala pošto ju je od italijanske kompanije SFIR preuzela kompanija Sunoko iz MK grupe Miodraga Kostića, posle čega su poslovne banke odmah blokirale račun i imovinu radi naplate potraživanja.\nSlična situacija sa zaključivanjem predstečajnog postupka već se dešavala, ali je obustava trajala svega jedan dan i postupak je obnavljan.\nNajveći problem u fabrici šećera TE-TO još odranije je nedostatak oko 5 mil EUR obrtnih sredstava. Čelni ljudi senćanske fabrike i Sunoka prethodnih dana održali su više sastanaka s proizvođačima šećerne repe s tog područja, u očekivanju da ugovore proizvodnju i obezbede sirovine, od čega će zavisiti sudbina fabrike i ponovno pokretanje njenih pogona. U fabrici su trenutno ostala 122 radnika, kojima se isplaćuje minimlac, dok su ostali napustili preduzeće u potrazi za egzistencijom.\nKampanja ove sezone u fabrici u Senti nije pokretana jer je Sunoko više meseci čekao na odluku Komisije za zaštitu konkurencije, pa nije bilo mogućnosti da se obave pripreme za kampanju. Zbog toga je repa, koju je ugovarala senćanska fabrika, prerađena ili se još prerađuje u Sunokovim šećeranama u Kovačici, Vrbasu i Pećincima.\nAir Serbia premašila rekord iz 2015. godine u broju putnika\nAir Serbia je u petak (16. decembra 2016. godine) ugostila svog 2.550.000-tog putnika u 2016. godini i tako već sada premašila rekordni broj ostvaren 2015. godine.\nKako je navedeno u saopštenju kompanije, sa još dve nedelje do kraja godine, nacionalna avio-kompanija Republike Srbije na putu je da završi drugu godinu zaredom snažnog rasta poslovanja.\nJubilarna gošća Biljana Stanivuković, nagrađena je sa dve povratne karte do evropske destinacije po izboru, nakon što se prijavila na jutarnji let Air Serbia JU380, od Beograda do aerodroma London, Hitrou.\n- Izuzetno nam je drago da smo već prevezli 2,55 miliona putnika ove godine, oborivši tako rekord koji je postignut za celu 2015. godinu. Rastu saobraćaja doprinelo je širenje naše mreže u Evropi i Severnoj Americi, i posebno je zadovoljstvo videti kako se i na našim novim, kao i na ranije uspostavljenim rutama, beleže dobri rezultati - rekao je Dane Kondić, generalni direktor Air Serbia.\n- Trenutno se nalazimo usred zimskih odmora, jednom od najprometnijih turističkih perioda tokom godine, i prevešćemo još hiljade gostiju do i od Beograda, pre nego što se 2016. godina završi - dodao je Kondić.


Naslovnica VIJESTI Ponovo se uvodi karantin u Srbiji? Struka je predvidela – Skočiće broj...\nPonovo se uvodi karantin u Srbiji? Struka je predvidela – Skočiće broj zaraženih, evo zašto se to desilo\n– Nikako nije vreme za masovne javne skupove. Još smo daleko od toga da virusa nema u cirkulaciji. Uz preterano opuštanje i povećanu frekvenciju kontakata prilično je verovatno da ćemo imati porast obolevanja posle 18. maja. Niko ne treba da se iznenadi – napisao je Kon.Kako je naznačio, ako se preporučene mere ne budu sprovodile, moguće je da se uvedu obavezne.\nTo se navodi i u saopštenju kriznog štaba, koji je skrenuo pažnju da je Vranje postalo novo žarište korona virusa u Srbiji. Žariše je jedna fabrika nameštaja koja je privremeno zatvorena, a testirani su kako zaposleni, tako i njihove porodice i ljudi sa kojima su bili u kontaktu. Zaraženi su u najvećoj meri asimptomatski bolesnici, bez ili sa minimalnim tegobama.\nIpak, razloga za opuštanje ni u ostalim delovima Srbije nema, a važan pokazatelj uslediće od ponedeljka. Naime, tada će biti jasno da li je popuštanje mera za Đurđevdan, kada su kontakti bili izraženiji, uticalo na širenje virusa i i u kojoj meri. Osim toga, prošle nedelje imali smo i porteste ispred Skupštine Srbije, za koje stručnjaci takođe kažu da može da doprinese pogoršanju brojki.Iako virus korona polako jenjava u našoj zemlji, sporadična žarišta u manjim sredinama i dalje se poljavljuju. I dok su Leskovac i Vranje trenutno najveća žarišta u Srbiji, nove slučajeve virusa takođe beleže Vlasotince i Tutin.\nMaske bi, ukoliko se ova mera uvede, morale da se nose i u kafićima, tržnim centrima, poštama, bankama, prodavnicama, gradskom prevozu, kao i na velikim skupovima koji se organizuju napolju.Prema rečima stručnjaka uopšte nije nerealno donošenje ovakve mere, kakva je već zaživela u nekim zemljama.\n“OVO NIJE SMELO DA SE DESI” Doktorka Kisić o NOVOM ŽARIŠTU koje je buknulo u Srbiji\nPrethodni članakTek sada otkriven ključni simptom Korona Virusa: Obratite pažnju, ako ga primetite odmah se javite lekaru\nSljedeći članakStigle Neocekivane Vesti Nema vise Njemačke: Niko se nije nadao da ce do ovoga doci


Članarina - PKS-RPK Novi Sad\nO Komori, Usluge\nOvom odlukom utvrđuju se visina, način i rokovi plaćanja jedinstvene članarine (u daljem tekstu: članarina) i finansiranje Privredne komore Srbije (u daljem tekstu: Komora).\nSredstva za rad Komore obezbeđuju se iz sledećih izvora: članarine, prihoda od obavljanja poslova, naknada za usluge, javnih ovlašćenja i iz drugih izvora.\nČlanovi Komore su svi privredni subjekti (pravna i fizička lica), koji obavljaju registrovanu poslovnu delatnost na teritoriji Republike Srbije.\nČlanovi Komore – pravna lica, plaćaju članarinu zavisno od grupe u koju se razvrstavaju prema kriterijumu ostvarenog godišnjeg poslovnog prihoda:\nPreduzetnici, članovi granskih udruženja Komore, u skladu sa Statutom, plaćaju članarinu na način i u visini utvrđenoj u stavu 2. ovog člana.\nOstali članovi Komore (opšta udruženja preduzetnika, zadružni savezi, udruženja, društva, organizacije….) plaćaju članarinu Komori u iznosu od 1000,00 RSD mesečno.\nRazvrstavanje u grupe iz člana 3. stav 2. ove odluke vrši se na osnovu podataka iz godišnjeg finansijskog izveštaja koji je član Komore predao Agenciji za privredne registre, za godinu koja prethodi godini u kojoj je doneta ova odluka.\nČlanovi Komore za koje nisu dostupni podaci iz stava 1. ovoga člana razvrstavaće se u grupe iz člana 3. stav 2. ove odluke na osnovu poslednjih dostupnih podataka.\nČlanarina iz člana 3. ove odluke uplaćuje se mesečno, za prethodni mesec, uz isplatu zarade zaposlenima, na tekući račun Privredne komore Srbije broj 205-2238-67 kod Komercijalne banke AD Beograd, sa oznakom šifre plaćanja broj 290 i pozivom na broj – PIB uplatioca.\nČlanarina iz člana 3. stav 2. tačka 1. može se obračunati i platiti jednokratno za celu godinu.\nČlanovi Komore plaćaju članarinu u skladu sa odredbama Opštih uslova za ostvarivanje članskih pogodnosti, a u skladu sa članom 2. ove odluke.\nČlanovi Komore mogu biti oslobođeni obaveze plaćanja članarine, pod uslovom da dostave pravnosnažno rešenje o otvaranju stečajnog postupka i pisani zahtev za oslobađanje od plaćanja članarine, potpisan od strane osobe ovlašćene za zastupanje (stečajnog upravnika).\nOdluku iz stava 1. ovog člana donosi nadležni organ Komore.\nNadzor obračuna i naplate članarine u skladu sa ovom odlukom sprovodi Komisija za nadzor obračuna i naplate članarine, koju obrazuje Skupština Komore.\nKomisija iz stava 1. ovog člana ima pet članova koje čine po jedan predstavnik ministarstva na nadležnog za poslove finansija – Poreske uprave, ministarstva nadležnog za poslove privrede, Saveza računovođa Srbije, i dva predstavnika članova Komore.\nOva odluka stupa na snagu narednog dana od dana objavljivanja u „Službenom glasniku Republike Srbije“, a primenjivaće se od 1. januara 2017. godine.\n1. Potvrda o bonitetu: 15.000,oo* din.2. Potvrda o članstvu u Komori: besplatno 3. Overa pozivnih…\nRegionalna privredna komora Novi Sad je pored dosadašnjih usluga uvela i konsultantske usluge.\nAko imate nedoumice ili nemožete da dođete…


Vasolli: Ne očekujem pomak u dijalogu | Info-ks.net\n19.07.2021 u 16:04\nStručnjak za evropske integracije Vasolli: Ne očekujem pomak u dijalogu\nStručnjak za evropske integracije Besnik Vasolli kaže da da nije optimističan po pitanju pomaka u procesu dijaloga Beograda i Prištine, prenosi RTK.\n„Vidjeli smo da prethodni sastanak nije bio produktivan, slično očekujem i u narednih nekoliko rundi dijaloga jer ne izgleda kao da će se nešto mnogo desiti kada je u pitanju dijalog. Mislim da je važno da dijalog se nastavi i da se dvije strane sastanu i vode razgovore, ali ja sam skeptičan da će se sada nešto riješiti. Najvažnije je da ne dođe do zastoja u dijalogu, obe strane treba da budu zainteresovane da se nađe neki sporazum i riješe sva pitanja“, kaže on.\nUpitan da li se može očekivati približavanje stavova kosovske i srpske delegacije, Vasolli navodi da se mora pronaći dugotrajno rješenje za buduće generacije.\n„Ja se nadam da će se oni sporazumijeti i naći neko rješenje i sve je ovo važno za građane kako Kosova tako i Srbije jer moramo naći dugotrajno rješenje za buduće generacije, a tu obavezu imaju lideri obeju zemalja i ja želim da vjerujem da i oni tako misle. Vidjećemo da li će se to desiti. Znam da nije lako da se nađe kompromis ali kad ste lider, onda ste u obavezi da pronađete rešenje kako bi ljudi bolje živjeli“, naglasio je Vasolli.\nVasolli ocjenjuje da će pojačana saradnja sa SAD i EU pomoći procesu dijaloga Beograda i Prištine.\n„I EU i SAD su dokazani saveznici cijelog regiona, ne samo jedne strane. Doprineli su puno da se ova region izvuče iz mjesta gdje smo bili devedestih godina i dali su nam viziju da kao region možemo postati članovi EU i to je važno za našu budućnost. Oni su važni za dijalog i obe strane bi trebalo da rade više sa ovim saveznicima jer oni mogu jedini da garantuju stabilizaciju i razvoj celog regiona u budućnosti, kako nas, tako i naše djece. Mi trebamo gledati naprijed i da pronađemo rješenje za dobrobit svih ali naročito novih generacija, ne smemo dozvoliti migraciju mladih“.


LG spremio dve jesenje akcije | PC Press\nLG spremio dve jesenje akcije\n2. oktobar 2013. 1. oktobar 2013. Jovana Milićević\nKompanija LG Electronics spremila je dve jesenje akcije za korisnike u Srbiji.\nU sklopu programa „5 Godina Bez Brige”, LG nudi mogućnost produženog garantnog roka pri kupovini LG Smart televizora, a svi kupci LG Smart televizora koji se do kraja godine prijave za LG Cloud aplikaciju imaće mogućnost proširenja prostora za skladištenje okviru ovog servisa sa 5 GB na 50 GB.\nSvi oni koji se od 1. oktobra do 31. decembra odluče za kupovinu LG Smart televizora sa CINEMA SCREEN dizajnom ulaze u jedinstveni program produžene garancije „5 Godina Bez Brige”. U toku prve dve godine, ovaj garantni program obuhvata besplatnu popravku, besplatne rezervne delove, kao i besplatnu popravku na licu mesta, u trećoj, četvrtoj i petoj godini, ovaj program podrazumeva besplatnu popravku i rezervne delove, dok LG Electronics ne snosi troškove transporta do i od servisa u ovom periodu.\nKako bi ostvarili pravo na petogodišnju garanciju, korisnici treba samo da prilože dokumentaciju kojom se potvrđuje kupovina (račun, pojednostavljeni račun, priznanica), kao i popunjeni garantni list i sertifikat, koji se može preuzeti na zvaničnoj internet stranici LG Electronics Srbija.\nPročitajte i: LG: Virtuelni influenser za reklamiranje proizvoda\nPored toga, svi oni koji se odluče za kupovinu LG Smart televizorado 31. decembra i tom prilikom preuzmu LG Cloud aplikaciju, dobiće na poklon 50 GB besplatnog prostora za skladištenje, umesto standardnih 5 GB. Dodatni besplatni prostor za skladištenje od 50 GB na LG Cloud servisu biće raspoloživ do 31. decembra 2014. godine, nakon čega će korisnicima biti dostupno standardnih 5 GB.\n← Google blizu nagodbe sa Evropskom komisijom\nWindows Phone raste zahvaljujući Nokia telefonima →


MINISTAR VULIN U OŠ DESPOT STEFAN LAZAREVIĆ: Usporite pored škole, ne postoji opravdanje za nepoštovanje saobraćajnih propisa\nrade jaksic\t 07.09.2021. 12:04h\nMinistar unutrašnjih poslova Aleksandar Vulin izjavio je danas da je bezbednost dece u saobraćaju obaveza svih odraslih i da ne postoji opravdanje za njeno zanemarivanje i za nepoštovanje saobraćajnih propisa. Ministar Vulin, koji je u Osnovnoj školi „Despot Stefan Lazarević“ prisustvovao predstavi edukativnog karaktera "Pažljivkova pravila u saobraćaju" namenjenoj najmlađima koju organizuje Agencije za bezbednost saobraćaja, istakao je da je bezbednost dece u saobraćaju, za razliku od mnogih drugih životnih stvari, nešto na šta svako od nas može da utiče. „Bezbednost naše dece nije slučajna, na nju može da se utiče, to je naša obaveza, za koju niko ne treba da vas moli ili upozorava. Nema opravdanja da žurite pored škole, ne poštujete crveno svetlo, ne vežete sigurnosni pojas sebi i saputniku u automobilu, nema opravdanja da zanemarite bezbednost naše dece“, istakao je ministar policije Vulin.\nNaglasio je da je prošle godine u saobraćaju na putevima u Srbiji stradalo oko 500 ljudi i da bi više od pola tih tragedija moglo da bude izbegnuto, uz sporiju vožnju i vezan sigurnosni pojas. „Jedan trenutak nepažnje u saobraćaju može dovesti do toga da uništite svoj i tuđe živote“, rekao je ministar Vulin i dodao da je ponosan na posvećeni rad nastavnika u školama po pitanju edukacije dece za bezbedno ponašanje u saobraćaju. Direktor Agencije za bezbednost saobraćaja Duško Pešić ukazao je da je svako treće dete koje je kao pešak stradalo u saobraćaju stradalo na pešačkom prelazu, što pokazuje da vozači nemaju svest o opasnosti i rizicima brze vožnje i nepoštovanje saobraćajnih propisa.\nPrema njegovim rečima, edukacijom dece o bezbednom ponašanju u saobraćaju stvaraju se generacije koje su danas bezbedne kao pešaci i putnici u vozilu, a sutra odgovorni vozači sa ispravno izgrađenim stavovima. Pešić je naveo da u obrazovnom sistemu ima prostora za proširenje edukacije dece o saobraćaju, saobraćajnim rizicima i opasnostima, što je Agencija, kako je rekao prepoznala i napravila knjigu „Pažljivkova pravila u saobraćaju“, koju prati i adekvatna bojanka, kao i aplikacija. Dodao je da je knjiga besplatna i da je urađena na jezicima nacionalnih manjina kako bi bila dostupna svoj deci.\nDirektorka Osnovne škole „Despot Stefan Lazarević“ Zorica Zdravković Jovanović istakla je da je prioritet škole bezbednost učenika, nastavnika i imovine škole. Ona je ukazala da škola organizuje niz edukacija za učenike mlađih i starijih razreda, kroz različite vrste tribina na temu bezbednosti, i izrazila zahvalnost Agenciji za bezbednost saobraćaja na dugogodišnjoj dobroj saradnji i donaciji poligona za simulaciju situacija u saobraćaju.\nAleksandar VulinškolevožnjasaobraćajDespot Stefan LazarevićOŠ Despot Stefan LazarevićAgencija za bezbednost saobraćajaDuško PešićPažljivko


Margo - polovne mašine u Ostrołęka\n/ ... / Margo - polovne mašine u Ostrołęka\nPočetna Hemijske, farmaceutske mašine Tehnologija ishrane Margo - polovne mašine u Ostrołęka\nMargo Iz Ostrołęka:\nRezervoar za toplu vodu , Bafer , Solar Margo 300L\nU mnogim, ako ne i svim oblastima života, traže se novija i novija rešenja koja imaju za cilj smanjenje troškova npr. električne energije, g ...\nSterilizatori sedišta su skupi Margo\nProizvodimo sve vrste proizvoda koji su napravljeni od nerđajućeg čelika. Tenkovi za mešanje Rezervoari za skladištenje Pasterizatori Bz3g ...\nPošalji upit Margo:\nParna generacija Menjač toplote\nPekarske mašine Mašine za piće Kazan Mleko & mlečni proizvodi Mešanje biljaka\nMlečni objekti Ostale mašine Udarne mašine\nU mnogim, ako ne i svim oblastima života, traže se novija i novija rešenja koja imaju za cilj smanjenje troškova npr. električne energije, goriva itd. a sa druge strane, oporavak t......\nProizvodimo sve vrste proizvoda koji su napravljeni od nerđajućeg čelika. Tenkovi za mešanje Rezervoari za skladištenje Pasterizatori Bz3g8bxuai Vate sa sirom Menjači toplote......


Šarena propaganda u novom spotu benda Besne Gliste – Lampshade Media\nŠarena propaganda u novom spotu benda Besne Gliste\nNikola Jovanović 10. March 2017. 0 0\nMladi beogradski reggae/rap/ska bend Besne Gliste objavio je svoj drugi video spot, ovog puta za pesmu „Propaganda“. Video je svoju premijeru doživeo u emisiji Bunt koja se emituje na RTS-u.\nReč je o veseloj pesmi ska ritma, ali ponovo sa jasnom, društveno angažovanom porukom kakvu nosi ceo album. Autor ovog šarenog i dinamičnog videa je Miloš Mandić, koji se pozabavio montažom, režijom i animacijom.\nPesma „Propaganda“ deo je njihovog albuma prvenca „ZugZwang“ objavljenog 2015. godine za izdavačku kuću Lampshade Media. Album je sniman u pančevačkom studiju3×2 pod producentskom palicom Stefana Gaćeše.\nBend iza sebe ima pregršt nastupa, kako samostalnih, tako i festivalskih i kao predgrupa renomiranim bendovima domaće reggae scene (Eyesburn, Del Arno Bend, Hornsman Coyote). Bend je u fazi pripreme drugog albuma za koji kažu da će biti za nijansu mračniji i da će se više baviti unutrašnjim problemima pojedinca nego direktnom kritikom društva, kao što je to slučaj sa prvim.\nBesne Gliste – Propaganda [Official Video]\nTags Besne gliste lampshade media novi video propaganda zugzwang\nPrevious ArticleŠišarke imaju koncert u Rokanju\nNext ArticleNovi video benda ŽeneKese


Miodrag Stanković: Profit Jure i sličnih kompanija ne sme da bude važniji od života ljudi!\nPočetak/Politika/Miodrag Stanković: Profit Jure i sličnih kompanija ne sme da bude važniji od života ljudi!\nVioleta Milićević10. aprila 2020.\nZaključak koji je sinoć doneo Štab za vanredne situacije grada Niša, kojim se poslodavci obavezuju da ograniče broj radnika u jednoj smeni još jedan je u nizu dokaza da ova vlast funkcioniše samo kada je izložena pritiscima, saterana u ćošak i da štiti građane samo kada nema drugog izbora, rekao je šef odborničke grupe DS u Skupštini grada Niša Miodrag Stanković.\nSrbiju su obišle potresne slike iz Niša na kojima se vide radnici ”Jure” kako odbijaju da uđu u fabričke hale jer su ostavljeni na milost i nemilost poslodavcu kom je profit važniji od njihovog zdravlja. Aktuelna vlast i njeni čelnici su nekoliko puta otvarali ovu fabriku, svaki put istučući da se radi o najvažnijoj investiciji u ovom delu Srbije, prećutkujući koliko je ovaj investitor dobio hiljada evra za otvaranje svakog od tih radnih mesta. ”Jura” je u nekoliko navrata, kada su u pitanju prava radnika, od države dobijala jasne signale da se zakoni na nju ne odnose, a tako je bilo sve dok se radnici nisu pobunili, ustali u odbranu svojih prava, ali i prava svih onih radnika širom Srbije koje od bahatih poslodavaca nema ko da štiti, kazao je Stanković Niškim Vestima.\n„Zbog toga sam juče u pismu koje sam uputio predsednici Vlade Srbije, ministru za rad, zapošljavanje, boračka i socijalna pitanja, ministru zdravlja i gradonačelniku Niša zahtevao da stanu na put ovom neodgovornom ponašanju koje izlaže opasnosti živote radnika i njihovih porodica, da obezbede primenu zakona i zaštite hrabre radnike. Danima sam bio u kontaktu sa njima i bilo je jasno da oni za sebe ne traže nikakav luksuz – samo pravo na zaštitu na radu, pravo na život i ljudsko dostojanstvo“, istakao je on.\nNije jasno na koji način će ”Jura” tretirati odluku gradskog Kriznog štaba. Stanković kaže da će pomno pratiti primenu ove odluke i onog momenta kada bude ugrožavala prava radnika i njihovo zdravlje reagovaće kao i sada.\n„Neću dozvoliti da se bilo čiji život ugrožava i svakako neću nikada pristati na to da je nečiji profit važniji od života“, kategoričan je Miodrag Stanković.\nJura Koronavirus Miodrag Stanković prava radnika\n11. aprila 2020. u 19:20\nSvi zaboravljaju jedno,da je u nasoj zemlji kapitalisticki sistem,nema vise socijalizma


CG i Kosovo nemaju problema već samo otvorena pitanja\nOsvježeno 14. februar/veljača, 2018.\nDuško Marković i Ramuš Haradinaj u Prištini 14. februara 2018.\nCrna Gora sa Kosovom nema problema već samo otvorena pitanja, izjavio je Duško Marković, premijer Crne Gore tokom posete Prištini. Najavio je intezivniji dijalog po pitanju problema demarkacije, kako bi se što pre došlo do rešenja.\nNakon sastanka sa premijerom Kosova, Ramušom Haradinajem, Marković je kazao da Crna Gora želi da podrži Kosovo na putu evrointegracija, da razvije bolju ekonomsku saradnju kao i u oblasti infrastrukture, o čemu je danas bilo reči na sastanku dva premijera.\nTakođe se razgovaralo i o unapređenju crnogorske zajednice na Kosovu.\nMarković je rekao da je na sastanku bilo reči o Sporazumu o demarkaciji Crne Gore sa Kosovom, podsećajući da je taj proces, ratifikacijom sporazuma, okončan u crnogorskom parlamentu.\n„Crna Gora želi da, kao dobar sused, kao prijatelj, pomogne da se to pitanje razriješi, da dođemo do sporazuma o državnoj granici. Mi ne želimo da u ovom trenutku određene razlike pretvorimo u naš problem. O tome smo razgovarali, u najboljoj namjeri, kao pravi prijatelji i u nastavku našeg dijaloga kojeg već imamo, tražićemo najbolja rešenja kako bi imali ratifikovan sporazum i kako bi Kosovo dobilo novu veliku priliku kada su u pitanju evropske integracije“, naveo je Marković.\nI premijer Kosova, Ramuš Haradinaj je na to dodao da postoji dobra politička volja da se pronađe izlaz iz situacije.\nPremijer Crne Gore je takođe kazao da Crna Gora doprinosi miru u regionu, a primer toga je i slanje dvojice crnogorskih oficira pri NATO misiji na Kosovu u regionalnoj komandi u Prištini i Skoplju.\nHaradinaj je pozdravio tu odluku Crne Gore navodeći da su oni na Kosovu dobrodošli. Takođe je obećao crnogorskom premijeru da će zajednički da rade na bilateralnim odnosima i eurointegracijama.


Brod sa solarnim panelima | N1 Srbija\nIzvor: Tanjug / AP, Kamil Zihnioglu\nBrod koji sam sebe snabdeva energijom krenuo je iz Pariza na šestogodišnje putovanje oko sveta, a projektanti se nadaju da će to biti model za buduća plovila bez emisije štetnih gasova.\nBrod "Posmatrač energije" (Energy Observer) koristi solarne panele, turbine na vetar i sistem vodoničnih ćelija za elektro-napajanje. Plovilo koje je koštalo pet miliona evra, krenulo iz Pariza prema Atalntiku.\nFuturistički brod dugačak 30,5 metara tokom dana koristi energije sunca i vetra, a noću iz rezervoara vodonik koji brod sam proizvodi elektrolizom morske vode.\nTagovi: Brod , solarna energija\n-Futuristički brod dugačak 30,5 metara tokom dana koristi energije sunca i vetra, a noću iz rezervoara vodonik koji brod sam proizvodi elektrolizom morske vode.- A, zašto noću ne koristi energiju vetra?\nOvo je nest ge bih vrlo rado ucestvovao... :)\nMoze dok samo"posmatra",a kad bude morao nesto da prevozi ukljucice motore i dimnjake!


Požeški rukometaši na ruskom terenu: 18. novembar - Portal Pasaž\nPožeški rukometaši na ruskom terenu: 18. novembar\nPosted: 17. novembra 2017. u 23:31 / by Milunka Nikolić / comments (0)\nRukometaši Sloge ZmartForce u subotu 18. novembra igraju prvu utakmicu u ovogodišnjem međunarodnom nastupu u okviru Čelenč kupa. Protivnik Požežana je Dinamo Viktor a ovaj prvi susret sa protivnikom iz Rusije igra se u Buđonovsku. Izabranici Nenada Kraljevskog nastupiće u najjačem sastavu , a odlazak u Rusiju podržala je i Opština Požega.\nPodsećanja radi Sloga je u starom sastavu prvu međunarodnu premijeru imala prošle godine u istom rangu takmičenja i ostvarila istorijski uspeh došavši do četrtfinala EHF Čelenč Kupa gde su izgubili od Islanđana. Sa tog puta na Island rezultirao je i početak saradnje sa kompanijom Zmart Force, zbog kojeg je požeški klub promenio naziv, statut i sa novim elanom, kao i novom podmlađenom postavom startovao ovogodišnja takmičenja.\nPored Sloge ZmartForce u EHF Čelenč kupu iz Srbije će nastupiti ekipa Šamota iz Aranđelovca koja za protivnika ima engleski tim Cambridž HC.\nArhiva Izaberi mesec novembar 2018 (56) oktobar 2018 (82) septembar 2018 (65) avgust 2018 (70) jul 2018 (63) jun 2018 (74) maj 2018 (90) april 2018 (91) mart 2018 (93) februar 2018 (83) januar 2018 (73) decembar 2017 (78) novembar 2017 (76) oktobar 2017 (88) septembar 2017 (71) avgust 2017 (77) jul 2017 (62) jun 2017 (94) maj 2017 (107) april 2017 (112) mart 2017 (130) februar 2017 (109) januar 2017 (96) decembar 2016 (123) novembar 2016 (133) oktobar 2016 (127) septembar 2016 (112) avgust 2016 (96) jul 2016 (118) jun 2016 (116) maj 2016 (153) april 2016 (132) mart 2016 (154) februar 2016 (120) januar 2016 (111) decembar 2015 (147) novembar 2015 (161) oktobar 2015 (160) septembar 2015 (133) avgust 2015 (102)


Crnoj Gori potrebno 20.000 sezonaca - Akta.ba\n03.04.2019. 10:40 / Izvor: Nezavisne novine\nU susret ljetnjoj turističkoj sezoni, u Crnoj Gori već je krenula potražnja za sezonskim radnicima. Prema procjenama Zavoda za zapošljavanje, oko 20.000 sezonskih radnika bit će potrebno samo na primorju pa su predstavnici Vlade i poslodavci pozvali domaće radnike da ove sezone pronađu posao na crnogorskom primorju.\nMinistarstvo rada i socijalnog staranja i Zavod za zapošljavanje Crne Gore, u susret turističkoj sezoni, organizovali su danas konferenciju na temu "Zaposlimo domaće". Cilj je, kako su istakli, da se nezaposlena lica iz Crne Gore zaposle tokom ljetnje sezone.\n"Iako je u Crnoj Gori i dalje mnogo nezaposlenih, ohrabruje podatak da se iz godine u godinu taj broj smanjuje. U ovom trenutku na evidenciji Zavoda je 38.500 nezaposlenih, što je 18,4 odsto manje u odnosu na isti prošlogodišnji period. Vjerujem da će i ove godine crnogorsko primorje biti odredište za mnoge domaće radnike.", rekao je Mustafić.\n"Procjene su da će posla biti za oko 20.000 sezonaca na primorju.", rekao je Mustafić.\n"Vlada je u prethodnom periodu odgovorno radila na stvaranju uslova za otvaranje novih radnih mjesta i efikasno funkcionisanje tržišta rada, uz povećanje aktivnosti radne snage i ukupne zaposlenosti, posebno u privatnom sektoru, i smanjenju nezaposlenosti, s ciljem ostvarivanja boljeg ekonomskog rasta i jačanja konkurentnosti domaće ekonomije.", istakao je Purišić.\nPoručio je da "radnu snagu trebamo učiniti konkurentnijom prije pristupanja Crne Gore Evropskoj uniji, jer će kasnije, liberalizaciom tržišta rada ljudski resurs nastojati da ide u zemlje EU, odnosno gdje dohodak i uslovi rada budu na većem nivou."\nPredsjednik crnogorskog turističkog udruženja Žarko Radulović izjavio je da nema poslodavca u Crnoj Gori koji neće da zaposli domaćeg radnika, jer su radnici sa strane skuplji.\n"Mi nemamo dovoljno radne snage. Mi u turizmu imamo potrebu za između pet i sedam hiljada radnika. Naši ljudi neće da rade, jer su male plate. Međutim, one su onolike koliko može da se da u ovom trenutku.", istakao je Radulović.\nPlata sezonskog radnika u Crnoj Gori je oko 500 eura, a u regionu jedino u Hrvatskoj su veće zarade.


Iran podržava teroriste i ekstremiste u Iraku\nGlavnokomandujući u Iraku, američki general Džordž Kejsi, izjavio je da koalicione i iračke trupe «nastavljaju da napreduju protiv snaga koje dele irački narod i pokušavaju da mu ospore pravo na svakako zasluženu prosperitetnu budućnost posle 35 godina vladavine Sadama Huseina». General Kejsi je rekao da ti destruktivni elementi obuhvataju sunitske ekstremiste kao što su pripadnici i sledbenici Al Kaide, šiitske ekstremističke milicije i «spoljne učesnike».\n«Iran i Sirija. I Iran i Sirija nastavljaju odlučno da odmažu, podržavajući različite ekstremističke i terorističke organizacije koje dejstvuju u Iraku», rekao je general Kejsi.\nU intervjuu TV mreži FOKS predsednik Buš je izjavio da smo «zabrinuti zbog određenog iranskog učešća, posebno u dostavljanju određenih vrsta oružja». Američki general Majkl Barbero, zamenik operativnog komandanta u Združenom generalštabu američke vojske, izjavio je da je «nepobitno da je Iran odgovoran za obučavanje, finansiranje i opremanje nekih od tih šiitskih ekstremističkih organizacija i da im takođe obezbeđuje usavršene eksplozivne naprave».\nAmerički general Ričard Zaner, zamenik šefa osoblja obaveštajne službe multinacionalnih snaga u Iraku, istakao je da Iran prebacuje u Irak vojnu opremu milionske vrednosti i snabdeva šiitske milicije vojnim eksplozivom koji može da probije tenkovski oklop. General Zaner kaže da «državni aparat u Iranu kontroliše vojni eksploziv koji nije dostupan otpadničkim elementima. To je smišljena odluka dela tih elemenata povezanih sa Iranskom vladom - da se utiče na takvu vrstu aktivnosti».\nDržavni sekretar Kondoliza Rajs rekla je da «moramo svim sredstvima da se borimo za pobedu Iračana koji ne žele da im Iran utiče na svakodnevni život… Imamo priliku da se odupremo iranskom prodoru u region… To nije nešto što možete da dopustite da se nastavi u sadašnjem vidu», zaključila je Kondoliza Rajs.


“Prav ugao” – o zaštiti ljudskih prava i ograničenjima istih u vanrednom stanju\nU emisiji “Prav ugao”, autorke Ljubice Gojgić, predsednica Komiteta pravnika za ljudska prava YUCOM, Katarina Golubović, govorila je o zaštiti ljudskih prava i ograničenjima istih u vanrednom stanju. U emisiji je pojašnjen smisao uputstva Saveta Evrope za primenu člana 15 Evropske konvencije o ljudskim pravima, da li su mere preduzete za suzbijanje korona virusa neophodne i da li su ograničenja srazmerna i imaju li pravni osnov, ali i kako izgleda pravo na pravično suđenje u vanrednom stanju i koja je uloga Narodne skupštine i nezavisnih institucija.\n„Kada se se završi vanredno stanje, pitanje vladavine prava, koje trenutno ne preispituje nijedna institucija, biće postavljeno od strane onih kojj su trpeli posledice i štetu u primeni “vanrednih propisa”. Neminovno je u ovim okolnostima da se šteta pravi. Zato institucije moraju sada da signaliziraju onda kada postoji sistemski problem, da se u hodu ispravlja“, poručuje Katarina Golubović, predsednica Komiteta pravnika za ljudska prava (YUCOM) i dodaje da ovih dana možemo da vidimo angažovanje nezavisnih institucija.\nSkrećemo pažnju domaćoj i međunarodnoj javnosti na nedopustive nedavne poteze državnih organa u Srbiji tokom vanrednog stanja uvedenog zbog pandemije COVID-19 kojima se urušavaju temelji demokratije, vladavina prava, osnovna ljudska prava, a naročito sloboda medija. Osuđujemo hapšenje novinarke portala nova.rs Ane Lalić, kojoj je PU Novi Sad 1. aprila 2020. godine odredila meru zadržavanja do 48 sati zbog, kako je naveo njen advokat, sumnje da bi mogla da ponovi krivično delo, objavljujući tekstove koji izazivaju paniku i nerede.


Na sajmu 120 izlagača iz regiona @ InfoBijeljina \nNa sajmu 120 izlagača iz regiona\nU Bijeljini je danas zatvoren dvodnevni Međunarodni sajam turizma i gastrokulture ,,Bijeljina-turist 2015,, na kome je učestvovalo 120 izlagača iz Republike Srpske, Federacije BiH i Srbije.\nJovan LJubojević, direktor Turističke organizacije /TO/ Bijeljina koja je organizator manifestacije, kaže da je posjeta bila veoma dobra, te da je danas sajam bio znatno posjećeniji nego prvog dana.\n"Prvog dana sajma nismo imali posjetu građana iz Semberije, a danas je ona bila znatno veća. I izlagači i mi iz Turističke organizacije dobro smo uradili svoj posao i obostrano smo zadovoljni", rekao je Srni LJubojević.\nOn je istakao da su izlagači iz regiona oduševljeni organizacijom, ali i samim Etno selom "Stanišići" kao turističkom destinacijom.\n"Uradili smo sve što je bilo u našoj moći. Turistička organizacija potrudila se da spremno dočeka sve goste i izlagače", rekao je LJubojević i dodao da je ove godine sajam u potpunosti opravdao svoju ulogu.\nNa ovogodišnjem Međunarodnom sajmu turizma i gastrokulture, na kojem je više od stotinu izlagača iz Republike Srpske, Federacije BiH i Srbije predstavilo turističku ponudu za domaće i inostrano tržište, uspostavljeni su i značajni oblici saradnje.\n"Uz posredovanje Turističke organizacije Republike Srpske, TO Beograd napravila je nekoliko dogovora sa Etno selom. Ovdje će dolaziti organizovano grupe turista iz Beograda, a isto je uradila i TO Vojvodina", rekao je LJubojević.\nŠesti sajam turizma, koji je održan u Etno selu "Stanišići" kod Bijeljine, organizovala je Turistička organizacija Bijeljina, a održavanje sajma podržali su Ministarstvo trgovine i turizma Republike Srpske i grad Bijeljina.


Izveštaj o monitoringu rada Vlade, Ekonomska politika\nOblast: Ekonomska politika | 19.12.2012 | Autor:Ekonomsko-poslovni forum EPuS-a | Izvor:EPuS\nAnaliza mera ekonomske politike nove Vlade Republike Srbije i preporuke za dalje\nStanje i trendovi u pogledu osnovnih ekonomskih pokazatelja u Srbiji – proizvodnje, nezaposlenosti, inflacije, stanja platnog bilansa, fiskalnog deficita i javnog duga nameću potrebu brzog sprovođenja dve grupe mera - kratkoročnih (operativnih) i dugoročnih (sistemskih). U prvim mesecima rada Vlade dominirale su operativne mere usmerene na rešavanje akutnih problema, dok su sistemske mere, usmerene na otklanjanje uzroka postojećih neravnoteža, uglavnom tek u fazi najave.\nKretanje privredne aktivnosti u kratkom roku u znatnoj meri zavisi od kretanja u drugim evropskim državama, u kojima se takođe beleže recesione tendencije. Mere Vlade usmerene na podsticanje privredne aktivnosti, kroz subvencionisanje kredita za likvidnost, intenziviranje aktivnosti na pronalaženju strateškog partnera za Železaru Smederevo i sl. mogu samo donekle pomoći održanju privredne aktivnosti.\nRešavanje gorućih ekonomskih problema – visoke nezaposlenosti, inflacije, nestabilnog deviznog kursa i niskih zarada, moguće je sistemski rešavati isključivo kroz promenu modela privrednog rasta – sa koncepta zasnovanog na uvozu i potrošnji, ka konceptu zasnovanom na investiranju i realnoj proizvodnji namenjenoj izvozu. U tom smislu, nameće se potreba da Vlada u vrlo kratkom roku pokrene proces čiji bi konačni ishod bio nacionalni konsenzus po pitanju (re)industrijalizacije Srbije, odnosno definisanje usaglašene vizije industrijskog razvoja, a zatim izrada odgovarajućeg strateškog dokumenta koji bi precizno definisao ciljeve procesa industrijalizacije, njegove ključne sadržaje i ishode, kao i okvir za njegovu praktičnu implementaciju. Pored niza operativnih mera usmerenih na podsticanje proizvodnje dobara namenjenih izvozu i razmenjivih usluga (kao što su IT usluge), takva strategija bi morala biti deo šire strategije privrednog rasta, koja bi insistirala na stvaranju institucionalnih uslova za pokretanje proizvodnje namenjene izvozu, što između ostalog podrazumeva:\ni) unapređenje uslova poslovanja (kroz otklanjanje veštački stvorenih administrativnih barijera, kako bi se rizici i troškovi poslovanja učinili manjim i predvidivijim;\nii) smanjenje javne potrošnje (što bi proizvođače po definiciji uputilo na traganje za tržištima u inostranstvu, a i postojeća javna potrošnja se ne može finansirati iz nedužničkih izvora);\niii) sistematsko i osmišljeno ulaganje u obrazovanje i istraživanje i razvoj (budući da razvoj zasnovan na uvozu tehnologija omogućava u najboljem slučaju praćenje, ali ne i dostizanje razvijenijih zemalja). Od navedenih koraka, koji predstavljaju samo neke, od šireg skupa potrebnih mera, Vlada je na početku svog mandata pokazala nameru za bavljenjem isključivo unapređenjem uslova poslovanja, dok su druga dva segmenta u znatnoj meri zanemarena.\nKao što je navedeno, za značajniji oporavak je neophodno suštinsko unapređenje uslova poslovanja i investiranja u Srbiji. U tom smislu, reforma sistema kvazifiskalnih dažbina, koju je Vlada sprovela u prva četiri meseca svog rada ocenjuje se kao korak u dobrom smeru, iako postoji prostor za dalje unapređenje ovog sistema.\nMeđutim, najkritičnija uska grla za investiranje i poslovanje u Srbiji su sporost administracije, pravna nesigurnost (sporost sudskih postupaka i nemogućnost izvršenja sudskih presuda u razumnom roku), opšta nelikvidnost i sl. U tom smislu, u prva četiri meseca rada Vlade nije bilo konkretnih mera na njihovom otklanjanju, već je orjentacija bila na rešavanju tekućih problema, koji predstavljaju posledice, bez bavljenja uzrocima. Tako su uvedene subvencije za kredite za likvidnost privrede (što u uslovima dvovalutnog sistema i jeste jedini mehanizam podsticanja kreditne aktivnosti, jer je monetarna politika u tom smislu nedelotvorna), ali su mere za otklanjanje uzroka nelikvidnosti tek u najavi. U tom smislu, najavljeno zakonsko ograničenje rokova plaćanja od strane države i između privatnih pravnih lica, uz izmirenje docnji od strane države doprineće otklanjanju dela uzroka, ali je zbog akutnosti problema neophodno ove mere što pre i što doslednije primeniti. Osim toga, neophodno je pojačati delovanje u pravcu otklanjanja ne samo pomenutih, već i drugih bitnih prepreka poslovanju i investiranju u Srbiji.\nBudući da su brojne organizacije i institucije (Svetska banka, NALED, EBRD, Savet stranih investitora itd.) već identifikovale te osnovne prepreke, Ekonomskoposlovni forum Evropskog pokreta u Srbiji (EPF) smatra da bi Vlada trebalo bez odlaganja trebalo da krene u njihovu brzu i doslednu primenu. U tom smislu, trebalo bi nastaviti i intenzivirati aktivnosti na započetoj regulatornoj reformi.\nU uslovima usporavanja privredne aktivnosti nije moguće očekivati značajnije popravljanje situacije u vezi sa visokom nezaposlenošću. U tom smislu, sprovođenje neophodnih reformi koje bi imale za cilj da olakšaju i učine jefitinijom proizvodnju (reforma poreskog sistema kroz prebacivanje poreskog tereta sa faktora proizvodnje na potrošnju, pojednostavljenje administrativnih procedura i sl.), predstavlja preduslov za smanjenje nezaposlenosti, za šta je potrebno određeno vreme.\nPored toga, određene pomake je moguće ostvariti kroz reformu institucija tržišta rada. U tom pogledu, iako je bilo određenih najava, Vlada nije intenzivirala rad na reformi radnog zakonodavstva, kako bi tržište rada učinila fleksibilnijim, a rizike i troškove poslodavca po osnovu zapošljavanja radnika nižim. Osim toga, smanjenje neformalne i povećanje formalne zaposlenosti, moguće je ostvariti i kroz sprovođenje sistemskim mera usmerenih na smanjenje rada na crno – pre svega povećanja kontrole odstrane Poreske uprave, ali i kazni za ove aktivnosti, za šta je za sada bilo samo najava. EPF smatra da bi Vlada u narednom periodu trebalo da agilnije krene sa rešavanjem ovog problema, koji bi imao dvostruko pozitivne efekte – povećanje stope formalne zaposlenosti, kao i javnih prihoda države.\nKada je reč o inflaciji, njeno ubrzanje je posledica rasta svetske cene hrane, loše poljoprivredne sezone u zemlji, depresijacije dinara u prethodnom delu godine, ali i dejstva drugih faktora.\nU cilju stabilizacije cena Vlada je pribegla određenim administrativnim merama (ograničavanje cena i spoljnotrgovinskog prometa određenih prehrambenih proizvoda). Ove iznuđene mere se smatraju netržišnim i kao takve bi morale biti privremene.\nZa dugoročnu stabilizaciju neophodno je, pre svega, obezbediti veći stepen konkurencije na relevantnim tržištima. U tom smislu, neophodno je odlučnije delovanje Vlade u pravcu dovođenja velikih inostranih trgovinskih lanaca na tržište Srbije, kao i redefinisanje agrarne politike, naročito u pogledu načina i kriterijuma subvencionisanja. U tom smislu, izrazito štetnim se smatra to što Srbija, kao zemlja sa izrazitim potencijalima u oblasti poljoprivrede, još uvek nema jasnu i dugoročno orijentisanu poljoprivrednu politiku, niti jasno opredeljenje kada je u pitanju ruralni razvoj, kao ni jasan akcioni plan za povećanje konkurentnosti domaće poljoprivrede, koja će sa odmicanjem procesa evro integracija biti izložena sve jačoj konkurenciji iz EU. U tom smislu, samo povećanje iznosa subvencija za poljoprivredu ne predstavlja dovoljan korak, već je za unapređenje efikasnosti i produktivnosti poljoprivrede potrebno promeniti kriterijume za dodelu subvencija (zameniti sistem subvencija po jedinici obradive površine ili korišćenih inputa, subvencijama po proizvedenoj količini poljoprivrednih proizvoda, uz intenziviranje subvencija za unapređenje poljoprivredne infrastrukture).\nMonetarna politika vođena u prethodnom periodu balansirala je između potrebe da se inflacija stavi pod kontrolu i potrebe da se poveća opšti nivo likvidnosti. Grubo narušavanje nezavisnosti centralne banke, kroz izmenu Zakona o NBS u avgustu 2012. i time izazvana ostavka gotovo celokupnog rukovodstva NBS, ocenjuje se kao nedopustivo, i može ostaviti dugoročno negativne posledice po performanse monetarne politike zemlje. Usvajanje spornih izmena Zakona o NBS tokom leta, pa njegova ponovna promena dva meseca kasnije, usled kritika međunarodnih kreditora i institucija, u znatnoj meri narušava kredibilitet i nezavisnost centralne banke i ostavlja negativan utisak odsustva strateškog sagledavanja ovog pitanja. Nezavisnost i kredibilitet centralne banke, uz koordinaciju monetarne i fiskalne politike, predstavljaju preduslov makroekonomske stabilizacije.\nFiskalni rizici, koji se očitavaju u izrazito visokom fiskalnom deficitu, koji će u 2012. iznositi preko 6% BDP i javnom dugu koji će do kraja godine dostići nivo od 60% BDP, su veoma izraženi. U cilju upravljanja tim rizicima, osnovne mere fiskalne politike Vlade u prva četiri meseca bile su usmerene na obezbeđenje likvidnosti budžeta do kraja godine, te usporavanje rasta fiskalnog deficita i javnog duga.\nParalelno sa tim, Vlada je krenula sa oblikovanjem i primenom mera srednjoročne fiskalne konsolidacije. Tako je Vlada usvojila nacrt Fiskalne strategije za period 2013-2015, kojom je predviđeno snažno smanjenje fiskalnog deficita na 3,6% BDP u 2013, 1,9% BDP u 2014. i 1% BDP u 2015. godini.\nEPF ocenjuje da su definisani ciljevi u pogledu dinamike smanjenja fiskalnog deficita u narednim godinama odgovarajući i da obezbeđuju stavljanje pod kontrolu kretanja javnog duga Srbije. S tim u vezi EPF pruža podršku Vladi u istrajavanju na primeni mera usmerenih na ostvarenje ovih ciljeva, pre svega kroz smanjenja javne potrošnje. Činjenica da je rebalansom budžeta za tekuću godinu predviđeno povećanje deficita budžeta Republike, šalje negativan signal u pogledu kredibiliteta postavljenih ciljeva. S druge strane, nacrt Zakona o budžetu Republike za 2013. godinu ukazuje na spremnost Vlade da u narednoj godini obezbedi značajno smanjenje fiskalnog deficita, iako postoje značajni rizici da to smanjenje deficita u narednoj godini bude manje nego što je planirano.\nU cilju kratkoročne stabilizacije i srednjoročne fiskalne konsolidacije, Vlada se pre svega oslanjala na povećanje javnih prihoda – kroz povećanje PDV i akciza, te uključivanje sopstvenih prihoda budžetskih korisnika u budžet Republike.\nS obzirom da je stanje javnih finansija u Srbiji takvo da je neophodno brzo i drastično obaranje fiskalnog deficita, a da mere usmerene na smanjenje javne potrošnje rezultate daju sa određenim vremenskim pomakom, EPF smatra da su pomenute mere usmerene na povećanje javnih prihoda bile neophodne. Kada je reč o merama usmerenim na smanjenje javne potrošnje, Vlada je u prva četiri meseca jedino obezbedila uštede na rashodima za plate i penzije, kroz njihovu sporiju indeksaciju od planirane, što se takođe ocenjuje kao neophodno i opravdano.\nMeđutim, za ostvarenje neophodnog smanjenja fiskalnog deficita biće neophodno dalje drastično smanjenje pojedinih kategorija tekuće javne potrošnje, kao što su subvencije, rashodi za robe i usluge (naročito na lokalnom nivou), ali i smanjenje broja zaposlenih u javnom sektoru.\nOdluka Vlade da do okončanja ekonomske krize ne smanjuje broj zaposlenih u javnom sektoru u znatnoj meri otežava sprovođenje fiskalne konsolidacije i ocenjuje se kao neadekvatna, tim pre jer se na taj način teret krize implicitno najvećim delom prevaljuje na zaposlene u privatnom sektoru, koji kroz veće poreze finansiraju visoku javnu potrošnju, koja je znatnim delom uzrokovana i viškom zaposlenih u javnom sektoru.\nOsim toga, u Srbiji se time afirmiše situacija da zaposleni u javnom sektoru imaju i veću sigurnost radnog mesta i veće zarade nego zaposleni u privatnom sektoru, što je potpuno destimulišuće za privatno preduzetništvo i podstiče ljude za traganje za načinima za zapošljavanje u javnom sektoru.\nTakođe, prenos određenih nadležnosti na lokalne samouprave, kojim bi se uskladila prava-prihodi opština sa njihovim obavezama, doprineo bi decentralizaciji zemlje, ali i fiskalnoj konsolidaciji, jer bi onemogućio neproduktivna trošenja dodatnih prihoda od poreza na zarade na lokalnom nivou, što je bio slučaj krajem 2011. i u 2012. godini, a usled čega je fiskalni deficit u 2012. povećan za preko 30 mlrd. dinara. Činjenica da su se prve mere fiskalne konsolidacije odnosile pre svega na povećanje javnih prihoda ne bi smela da odloži nužne strukturne reforme koje bi imale za cilj smanjenje tekuće javne potrošnje i povećanje efikasnosti javnog sektora.\nU tom smislu kao pozitivna se ocenjuje najava ograničenja perioda restrukturiranja državnih preduzeća do sredine 2014. godine. S tim u vezi, EPF smatra da je neophodno da period do sredine 2014. godine bude iskorišćen od strane Vlade i državnih organa, za energično delovanje u pravcu pronalaženja strateških partnera za velike industrijske sisteme, kao i donošenje i sprovođenje sistemskih mera za oporavak preduzeća koja imaju potencijal za opstanak na tržištu (u kontekstu pomenute potrebe za reindustrijalizacijom zemlje). S druge strane, izostanak aktivnosti na reformi sistema obrazovanja i zdravstvene zaštite, koje bi imale za cilj povećanje efikasnosti i kvaliteta usluga ovih sektora, uz dati nivo javne potrošnje, ocenjuje se kao nepovoljan. S tim u vezi, EPF smatra da bi u narednom periodu trebalo pojačati delovanje u pravcu sprovođenja strateških mera na unapređenje kvaliteta obrazovanja (a ne samo njegovo omasovljenje), kao i poboljšanje funkcionisanja zdravstvenog sistema Srbije.\nU prethodnom periodu nedovoljno je posvećena pažnja unapređenju konkurentnosti privrede ušto je jedan od bitnih preduslova poboljšanja ekonomskog stanja u Srbiji.\nZbog nagomilanih ekonomskih problema čijem rešavanju je Vlada bila posvećena, u prvih 100 dana Vlade nisu primenjivane (i usvojene) adekvatne strateške mere fokusirane na povećanje konkurentnosti preduzeća kao osnovnih nukleusa privrede, a za čim postoji nužna potreba.\nČinjenica je da su preduzeća u Srbiji nedovoljno konkurentna usled slabe produktivnosti, primene relativno zastarele tehnologije, neadekvatne opreme, nedovoljne primene standarda koje zahteva svetsko tržište i slabije razvijenih veština zaposlenih u pogledu upravaljanja i primene modernih znanja iz oblasti menadžmenta i marketinga. Unapređenje konkurentnosti realnog sektora potrebna je kod svih preduzeća a posebno malih i srednjih preduzeća koji treba da budu značajan generator zaposlenosti i povećanja ekonomskog standarada stanovništva.\nUnapređenje konkurentnosti je neophodno iz više razloga, a pre svega, zbog činjenice da će proces pridruživanja EU koji predstavlja strateško opredeljenje Vlade podrazumevati liberalizaciju spoljnotrgovinske razmene što podrazumeva smanjenje carinskih stopa i ukidanje preferencijalnih tretmana za izvoz pojedinih roba iz Srbije. Navedene promene će umesto očekivanih pozitivnih efekata imati negativne efekte ukoliko domaća preduzeća ne budu konkurentna da bi mogla da pariraju inostranim preduzećima kako na domaćem tako i na inostranom tržištu. Takođe, uvidom u statističke podatke zapaža se da pojedini sektori, koji su od posebnog značaja za privredni rast i ekonomsku stabilnost Srbije, beleže pad u prethodnim godinama, a da se istovremeno povećava uvoza proizvoda tog sektora (tipičan primer je poljoprivredna proizvodnja). Pad proizvodnje usled slabljenja konkurentnosti domaćih preduzeća može da dovede do dubljih strukturnih poremećaja privrede što može da dovede do značajnog dugoročnog usporavanja ekonomskog razvoja i stabilnosti, te je potrebna brza reakcija Vlade.\nU agendi Evropa 2020 se posebno ističe značaj malih i srednjih preduzeća u unapređenju konkurentnosti i rastu standarda stanovništva u srednje i slabije razvijenim zemljama. Više od 50% radno aktivnog stanovništva u tržišno orijentisanim ekonomijama su zaposleni u sektoru malih i srednjih preduzeća. Najavljene mere za poboljšanje likvidnosti i fiskalna rasterećenja su značajna za unapređenje konkurentnosti ovog sektora. Međutim neophodne su i druge mere koje moraju u narednom periodu da budu sprovedene kako bi se unapredila njihova konkurentnost i izvozna sposobnost, kao što su: pomoć malim i srednjim preduzećima u pristupanju inostranim tržištima, pružanje podrške u uvođenju novih tehnologija kako bi se unapredila konkurentnost, usvajanje stimulativnih mera za unapređenje izvoza, smanjenje negativnih faktora koji utiču na pad konkurentnosti, stimulisanje preduzetništva i pružanje podrške mladim preduzetnicima, obezbeđivanje povoljnijih uslova kreditiranja i dr.\nU Srbiji postoji usvojena strategija razvoja malih i srednjih preduzeća, ali je u narednom periodu neophodno da Vlada pristupi razradi implementacionih planova razvoja malih i srednjih preduzeća i unapređenju njihove konkurentnosti. EPF smatra da planovi treba da budu što pre urađeni sa detaljnom razradom i to posebno za različite privredne sektore. Planovi za svaki sektor moraju da sadrže jasne mere čija primena treba da počne u što kraćem roku. Potrebno je da se jasno predvide efekti mera kako na kratak tako i na dugi rok, kao i da se uspostavi sistem kontrole efekata primenjenih mera kako bi se što brže i efikasnije razvio sektor malih i srednjih preduzeća. Bitan deo strategije unapređenja konkurentnosti treba da bude i što brže razvijanje privatnog i javnog partnerstva kao pretpostavke ubrzanog ekonomskog razvoja.\nOpšta ocena je sistem privatnog i javnog partnerstva nije dovoljno efikasan i da budući razvoj celokupne privrede, a posebno malih i srednjih preduzeća, mora da ima osnovu u čvrstoj poluzi privatnog i javnog sektora i to kako na nivou države kao celine tako i na nivou lokalnih zajednica.\nPodnosilac izveštaja: Ekonomsko-poslovni forum Evropskog pokreta u Srbiji.


Izvršitelj hteo da iseli porodicu Tatari iako je član oboleo od korona virusa - Društvo - Dnevni list Danas\nPočetna » Društvo » Izvršitelj hteo da iseli porodicu Tatari iako je član oboleo od korona virusa\nIzvršitelj je danas u Veterniku kraj Novog Sada sa policijom došao da iseli porodicu Tatari, ali je odustao kada je jedan član porodice rekao da je oboleo od korona virusa.\n0Piše: Beta 24. novembra 2020. 11.31 Izmenjeno: 13.53\nIspred kuće se okupilo stotinak građana i aktivsta Združene akcije „Krov nad glavom“, koji su izvršitelju skrenuli pažnju da će u slučaju iseljenja porodice Tatari, omogućiti širenje korona virusa.\nNakon ubeđivanja koje je trajalo skoro sat vremena izvršitelj je odustao od iseljenja porodice.\nZdružena akcija „Krov nad glavom Novi Sad“ tvrdi da pet domaćinstava porodice Tatari živi na placu koji su kupili pre više od četiri decenije, a problemi su počeli 1993. godine kada je Vodoprivredno društvo „Šajkaška“, pokrenulo spor na Osnovnom sudu protiv Tefika Tatarija, koji je on izgubio.\nNavode da je jedan od službenika Šajkaške, početkom 2000. godine nezakonito preparcelisao plac na kojem porodica Tatari živi, upisao ga u katastar i postao vlasnik.\nNjegovi naslednici tužili su porodicu Tatari 2013. godine, koja je opet izgubila spor i pokrenula postupak izvršenja.\nViši sud je 2018. godine naložio Osnovnom sudu da obavi dopunu spisa predmeta povodom izjavljene žalbe izvršnog poverioca, jer je više stranica nedostajalo, i to upravo onih stranica koje su išle u korist porodice Tatari.\n„Od tada pa do danas, Osnovni sud nije izvršio dopunu spisa“, tvrde u Združenoj akciji „Krov nad glavom“.


Vesti online / Sport / Odbojka / Grbić kandidat za predsednika OSS, evo i ko ga je kandidovao\nGrbić kandidat za predsednika OSS, evo i ko ga je kandidovao\nMeđuokružni odbojkaški savez Zaječara dostavio je danas Odbojkaškom savezu Srbije predlog da Vladmir Grbić bude kandidat za predsednika Odbojkaškog saveza Srbije.\nŽiva legenda srpske odbojke kandidat za mesto predsednika OSS\nU pismu koje je potpisao Davor Janković, predsednik MOS Zaječar, navodi se da Grbić poseduje organizacione sposobnosti i kvalitete za čelnu funkciju.\nIzborna Skupština OSS biće održana 27. novembra tačno u podne u beogradskom htelu "M". Regionalni odbojkaški savezi, odnosno udruženja, mogu podneti kandidature za predsednika OSS najkasnije do 23. novembra.\nNagađa se da bi kandidat za predsednika OSS mogao da bude i bivši selektor državnog tima Zoran Gajić.\nODBOJKA Dražen i Tijana najbolji odbojkaši Srbije u 2017.\nODBOJKA Legenda na klupi odbojkaša Srbije!\nODBOJKA Naša sramota: Srbija uzdržana, ali je neko drugi glasao protiv prijema "Kosova" u FIVB


Gojković otvorila izložbu u Nacionalnom umetničkom muzeju u Temišvaru – Balkanekspresrb.rs\nPotpredsednica Vlade i ministarka kulture i informisanja Maja Gojković večeras je u Temišvaru otvorila izložbu „Evropski fenomeni u kolekciji Galerije Matice srpske” u Nacionalnom umetničkom muzeju, što je rezultat dobre saradnje u oblasti kulture Srbije i Rumunije i tradicionalnog prijateljstva dva naroda i dve države.\nPosebnu vrednost ovom kulturnom događaju daje činjenica da će publika moći da vidi deo fonda Galerije čije sedište je u Novom Sadu, Evropskoj prestonici kulture 2022. godine, kao i to što se izložba odigrava u Temišvaru, koji će ovu prestižnu titulu poneti u 2023. godini, rekla je Gojković.\nIzložba Galerije Matice srpske na prvom mestu ukazuje na evropsku dimenziju i evropske vrednosti kulturnog nasleđa Srbije, rekla je Gojković i precizirala da su na njoj obuhvaćena umetnička dela iz različitih epoha, objedinjena u cilju predstavljanja i afirmacije onih vrednosti na kojima se temelji evropska civilizacija.\n„Kroz čitavu istoriju našeg kontinenta, a naročito u 20. veku i savremenom dobu, pojam slobode deo je onoga što nazivamo ‘evropski način razmišljanja’. Protokom vremena, menjalo se i značenje pojma slobode odnosno većinsko mišljenje šta ideal slobode podrazumeva i obuhvata“, primetila je ministarka kulture i informisanja.\n„Teško da postoji autentičnija ličnost, koja na bolji način može da predstavi progres, od Dositeja Obradovića, velikog srpskog prosvetitelja rođenog nedaleko odavde. Njegov litografski portret izradio je Anastas Jovanović 1852. godine i na njemu se u pozadini vide knjige, kao simbol nauke i obrazovanja, ali i kao neizostavni pratilac Dositejevog lika i dela“, podvukla je ministarka kulture i informisanja.\nGojković je konstatovala da su preostale dve teme izložbe, nasleđe i raznolikost, takođe sastavni deo evropske tradicije. „Mit i sveto oduvek su imali važnu ulogu u razvoju čitavog društva, samim tim i umetnosti. Na izložbi možemo videti dela inspirisana mitovima ranih civilizacija, kao i dela crkvene umetnosti sa motivima iz srpskih manastira“, dodala je ministarka kulture i informisanja.\n„Uverena sam da će odnosi dve države i dva grada, kao i institucija i ustanova kulture obe zemlje, i u budućnosti ići uzlaznom putanjom“, rekla je Gojković proglasivši izložbu otvorenom.


Sačuvati upravljanje javnom imovinom | TV KANAL 9 NOVI SAD\nNaslovna EMISIJE Sačuvati upravljanje javnom imovinom\nSačuvati upravljanje javnom imovinom\nVIDEO K9: Gradovi i opštine su, prema zakonu o javnoj svojini, dužne da popišu svoju javnu svojinu, ili će ona biti preneta na Direkciju za imovinu Republike Srbije. Projekat „Upravljanje javnom imovinom“ doprineće da se obaveze lokalne samouprave usklade sa najboljom evropskom praksom.\nProjekat „Upravljanje javnom imovinom“ vredan preko 147.000 evra finansira Evropska unija u iznosu od oko 112.000 evra u okviru programa EU Exchange 4, koji sprovodi Stalna konferencija gradova i opština.\nGrad Novi Sad je koordinator projekta, a opština Apatin koaplikant.\nCilj je da se doprinese savremenom upravljanju javnom imovinom u dve opštine. Važno je istaći činjenicu da sve razvijene zemlje imovinu koju poseduju koriste u funkciji punjenja budžeta, rekla je menadžer projekta, dok u Srbiji javna svojina predstavlja rashodovanu stranu budžeta.\nUpravljanje javnom imovinom, odnosno posledice koje loše upravljanje ima po budžete lokalnih samouprava, jedno od ključnih pitanja koje se izdvojilo i u radu nadležnog Ministarstva.\n[quote_box_center]Lokalnim samoupravama u Srbiji omogućeno je da dobiju bolje procedure, bolju opremu ili obučeniji kadar koji će na pravi način moći da registruje imovinu, a zatim i da adekvatno upravlja njome – naglasio je Ivan Bošnjak, ministar državne uprave i lokalne samouprave.[/quote_box_center]\nŠef operativnog sektora 2 u Delegaciji Evropske unije u Republici Srbiji Hose Gomez naglasio je da se značaj koji Evropska unija pridaje lokalnim samoupravama ogleda u obimu sredstava koje ulaže za programe podrške.\nPrema njegovim rečima, efikasno upravljanje javnom imovinom treba da doprinese povećanju prihoda lokalnih samouprava, kao i privlačenju investicija koje će omogućiti zapošljavanje većeg broja ljudi.\nPrethodni tekstOptužnica za ubistvo Tijane Jurić\nSledeći tekstVojvodina nemilosrdna prema Pogonu


Da li znate koja je najskuplja zemlja u Evropi: Iznenadit će vas pozicija BiH – Kakanj-X\nDa li znate koja je najskuplja zemlja u Evropi: Iznenadit će vas pozicija BiH\nNa 22 srp, 2019 180\nTako obična pizza na Islandu košta oko 30 maraka, čaša vina u restoranu 20 maraka, a pivo 12 maraka. Ipak, prosječna bruto plaća stalno zaposlene osobe na Islandu iznosi oko devet hiljada maraka, piše “Avaz“.\nKada je u pitanju region, najskuplja je Hrvatska, gdje ćete za vodu izdvojiti nekih 5 maraka\nHrana, smještaj i druge osnovne potrepštine više koštaju samo u Sloveniji, koja se nalazi na 19. mjestu. Crna Gora je na 30. mjestu, a slijedi je Srbija, dok se Bosna i Hercegovina nalazi na 34. mjestu liste najskupljih zemalja.\nOvo je popis evropskih zemalja od najskuplje prema najjeftinijoj:\n9. Velika Britnaija\nPromocija knjige “Tradicija Bosne i Hercegovine –…\nPrev\tNext 1 of 5.706


Najveći odziv za dobrovoljno služenje vojnog roka u proteklih pet godina – Studio B\nNajveći odziv za dobrovoljno služenje vojnog roka u proteklih pet godina Studio B, Ministarstvo odbrane\nObjavljeno: 18.09.2020. 13:31 Izmenjeno: 19.09.2020. 10:37\nMinistar odbrane Aleksandar Vulin i načelnik štaba Komande za obuku pukovnik Nikola Dejanović obišli su vojnike na dobrovoljnom služenju vojnog roka generacije „septembar 2020“, koji su na osnovnoj individualnoj obuci u Trećem centru za obuku u leskovačkoj kasarni „Vojvoda Petar Bojović“.\n– Pripadnici septembarske klase vojnika na dobrovoljnom služenju vojnog roka pokazuju veliki entuzijazam, pripremaju se za zakletvu i još jednom će obradovati Srbiju svojim znanjem, posvećenošću, ljubavlju prema svojoj zemlji i vojničkom pozivu. Većina njih hoće da ostane u Vojsci Srbije – istakao je ministar Vulin nakon obilaska vojnika.\n– Dok imamo ovakve generacije, dok se ovako pripremamo i obučavamo, Srbija može da bude sigurna da će biti slobodna i samostalna kao što je uvek i bila – rekao je ministar Vulin.\n– Osnovna individualna obuka je njihov prvi susret sa naoružanjem i opremom i svim onim čega ima na raspolaganju u Vojsci Srbije i u jedinicama gde će da nastave dalje služenje vojnog roka. Prvi put se susreću sa svojim ličnim naoružanjem, uče da rukuju njime, realizuju pripremna gađanja. Karakteristično za ovu generaciju je to što su vojnici došli izuzetno motivisani. Čast je i zadovoljstvo raditi sa takvom grupom ljudi – naglasio je stariji vodnik Ranđelović i dodao da je na obuci u Leskovcu 204 vojnika koji će vojničku zakletvu položiti 25. septembra.\n– Služenje vojnog roka, to je škola života, ne samo vojničke obuke. To je disciplina koja je neophodna za život i sve stvari koje ovde radimo možemo da primenimo u privatnom životu kasnije – istakao je Kostić, kao i to da je veoma zadovoljan uslovima koje vojnici imaju u kasarni.\n– Mnogi članovi porodice su služili vojsku, a neki su i zaposleni u Vojsci Srbije. Došao sam da to produžim i zbog izazova koje imamo u vojsci. Ovde je sve novo za nas, ali već smo ušli u korak sa tim i svi smo odlični. Život u kasarni je odličan, hrana izvanredna, smeštaj je fantastičan. Nemam primedbi – poručuje Sretenov i ističe da po završetku služenja vojnog roka i on namerava da se aktivira kao profesionalni vojnik.\nOsnovna obuka vojnika na dobrovoljnom služenju vojnog roka generacije „septembar 2020“ trajaće do polovine oktobra, nakon čega sledi premeštaj u specijalističke centre, gde će pohađati specijalističku individualnu obuku.


Vodič za Squad Arena - Gaming-fans.com\nPOČETNA Star Wars GOH SWGoH 101 drugi Vodič za arenu ekipe\nDobrodošli u Vodič za ekipu Squad Arene ovdje na Gaming-fans.com. Namjera ovog vodiča je da pomogne igračima Star Wars Galaxy of Heroes da poboljšaju svoj Squad Arena igra kako bi postigli bolje rezultate. Budući da su kristali još uvijek jedan od najcjenjenijih komada valute u SWGoH-u, od presudne je važnosti postojanje snažnog dnevnog ranga Squad Arene. Preporučujemo vam da pregledate linkove u nastavku kako biste saznali više o timovima s kojima ćete biti suočeni u Squad Areni, jer ćemo izgleda zadržati ove informacije relevantnim za trenutne META-ove u Galaxy of Heroes. Kao i uvijek, ako imate pitanja ili povratnih informacija, ne ustručavajte se da nas bilo kada objavite na @GamingFansDFN da bismo razgovarali o svim stvarima Star Wars Galaxy of Heroes.\nKako pobijediti 501. ekipu generala Skywalkera


Vesti - Bračni par Stojković podržao projekat Jedan u milion\nBračni par Stojković podržao projekat Jedan u milion\nBeograd, novembar 2013. godine – Pojedinci i kompanije u Srbiji nastavljaju da daju podršku kampanji Jedan u milion, uz veliki broj donatora iz inostranstva.\nIzmeđu ostalih, kampanju je podržao i bračni par Stojković, uplatom donacije i promocijom ove inicijative preko svojih društvenih mreža i među svojim korisnicima i saradnicima.\nMiodrag Stojković je svetski priznat genetičar koji je, zajedno sa svojom ženom Petrom, pre 5 godina otvorio ustanovu za lečenje steriliteta, specijalnu bolnicu “Spebo Medical” u svom rodnom gradu Leskovcu. Od tada je, zahvaljujući posvećenosti stručnjaka, rođeno preko 400 beba.\n“Kroz podršku projektu JEDAN U MILION , mi želimo da poboljšamo uslove u što većem broju škola u Srbiji, kako bi deci bilo omogućeno bolje obrazovanje, jer smatramo da je to investiranje u njihovu budućnost“, rekla je gospođa Petra Stojković prilikom susreta sa bračnim parom Divac.\nProjekat JEDAN U MILION podržan je od strane Ministarstva prosvete, nauke i tehnološkog razvoja Republike Srbije. U saradnji sa Ministarstvom, Fondacija „Ana i Vlade Divac“ pozvala je sve osnovne škole u Srbiji da predaju projekat sa prioritetima za adaptaciju i/ili nabavku opreme.\nZahvaljujući podršci 10 000 donatora, pojedinaca i kompanija iz Srbije i dijaspore, za prvih nekoliko meseci kampanje prikupljena su sredstva za obnovu škole u selu Burovac, kod Petrovca na Mlavi. Radovi u ovoj školi su uveliko u toku, postavljena su vrata i prozori, obnovljeni zidovi, nabavljena je oprema i svečano otvaranje „nove škole“ planirano je za sredinu decembra.\nU toku je akcija prikupljanja sredstava za sledeću školu. Pridružite nam se i pomozite da zajedno obnovimo škole u Srbiji!\nPOSTANITE I VI DEO TIMA JEDAN U MILION!


SARAJEVO, BiH je prošle godine zabilježila pad izvoza mlijeka i mliječnih prerađevina za šest odsto, odnosno za četiri miliona KM, u odnosu na 2014. godinu, ali i pad uvoza za isti procenat, odnosno za 7,5 miliona KM, što sugeriše da raste potrošnja domaćih proizvoda, rekla je stručni saradnik u sektoru za makroekonomski sistem Spoljnotrgovinske komore BiH Amila Šehić.\nNa predstavljanju analize spoljnotrgovinske razmjene od 2011. do 2015. godine, za mlijeko i mliječne proizvode, perad i jaja, voće i povrće, te gljive, šumske plodove, ljekovito i začinsko bilje, eterična ulja i med, koju je organizovala Komora danas u Sarajevu, Šehićeva je navela da kada je riječ o mlijeku pokrivenost uvoza izvozom iznosi 48 odsto.\nPrema riječima Šehićeve, ključna izvozna tržišta su Crna Gora, gdje se izvozi 29 odsto proizvoda, zatim 25 odsto proizvoda odlazi u Srbiju, 24 odsto u Makedoniju, 17 odsto u samoproglašeno Kosovo, tri odsto u Albaniju i dva odsto u Hrvatsku, dok su potencijalna tržišta za izvoz Australija, Turska i Ujedinjeni Arapski Emirati.\nDirektor Sektora privrede pri Spoljnotrgovinskoj komori BiH Ognjenka Lalović rekla je da što se tiče izvoza mlijeka i mliječnih prerađevina, BiH ne može da se pohvali navedenim podacima jer je bio mali vremenski rok za dobijanje dozvole za izvoz mlijeka u EU, a nakon toga i mali rok za izvoznike za obnavljanje kontakata sa dotadašnjim poslovnim partnerima.\nLalovićeva je istakla da je, prema podacima, za BiH veoma značajno tržište /samoproglašenog/ Kosova, za opstanak mliječne industrije BiH.\nOd ukupnog ostvarenog izvoza u sektoru peradarstva, koji je iznosio 49 miliona KM, 64 odsto se odnosi na prerađevine, 24 odsto na meso peradi, sedam odsto na jaja, a pet odsto na živu perad, a od ukupnog uvoza /35 miliona KM/ 67 odsto odnosi se na meso peradi, 15 odsto na prerađevine, 12 odsto na živu perad i 15 odsto na prerađevine.\nUkupan uzvoz iznosio je oko devet miliona KM, od čega se 44 odsto odnosi na ljekovito bilje, 22 odsto na gljive, 18 odsto na med, šest odsto na eterična ulja i po pet odsto na začine i šumske plodove. Srna\nTagovi: amila sehicizvozmlijekoognjenka lalovicuvoz


Evropska komisija razmatra finansijsku pomoć BiH\nEvropska komisija trenutno razmatra programski paket pretpristupne finansijske pomoći (IPA) za BiH od 2012. do 2013. godine u visini 179 miliona evra.\nPrema pisanju Dnevnog avaza, odluka o tome hoće li i koliko sredstava pretpristupne pomoći biti odobreno BiH, trebalo bi biti saopštena početkom septembra.\nIako su predlozi za IPA projekte praktično u posljednji moment usaglašeni među entitetima i upućeni Evropskoj komisiji, izvori sarajevskog dnevnika iz Brisela kazali su da nije isključena mogućnost da BiH sredstva uopšte ne dobije, pa bi tako novac bio usmjeren na druge zemlje regiona.\n"Evropska komisija razmatra dostavljeni programski paket. Komisija zadržava pravo da odobri ili ne odobri podnesene prijedloge i izmijeni predloženu raspodelu budžeta", izjavio je portparol Delegacije EU u BiH Endi Mekgafi.\nPortparol Direkcije za evropske integracije Marina Kavaz-Siručić potvrdila je da se u Generalnoj direkciji za proširenje u Evropskoj komisiji trenutno obavljaju interne konsultacije shodno sadržaju projekata.\nPredlog državnog programa pomoći IPA dostavljen Evropskoj komisiji sadrži 19 projekata u oblasti pravosuđa, transporta, socijalnog razvoja, sigurnosti hrane, deminiranja.


NovaEnergija.net » Pametni telefoni privlačniji od televizora Pametni telefoni privlačniji od televizora – NovaEnergija.net\nwritten by Jelena Jovičić September 6, 2015\n“Prva polovina 2015. bila je lošija nego što smo predvideli, u svakom slučaju za klasičnu zabavnu elektroniku”, rekao je Hans-Joahim Kamp, predsednik Nadzornog odbora firme “GFU consumer und Home-Electronics“, koja organizuje sajam u Berlinu.\n“Znali smo da ove godine nema svetskog prvenstva u fudbalu, ali ipak nismo predvideli minus od 9,3 odsto”, izjavio je Kamp.\nU prvoj polovini ove godine, u Nemačkoj je prodato više od 11 miliona mobilnih telefona, do kraja godine taj broj bi trebalo da poraste na 25 miliona. Pored toga, ogromna je i umreženost uređaja, više ništa ne funkcioniše bez interneta.\nS interneta sve češće stižu i filmovi i muzika, ponuđači muzike na vebu zabeležili su plus od 60 odsto.\nPametni telefoni privlačniji od televizora was last modified: September 4th, 2015 by Jelena Jovičić\nInteraktivna mapa vas vodi kroz svih šest...


Susret Tillersona i Lavrova u Moskvi\nZajednička ponuda Ujedinjenim nacijama i ekspertima za oružje da ispitaju napad gasom sarin, u kome je ubijeno više od 85 ljudi i od koga je bolesno ostalo stotine drugih, stigla je nakon što se državni sekretar SAD-a Rex Tillerson susreo u Moskvi, tokom nekoliko sati dugih razgovora, sa ruskim ministrom spoljnih poslova Sergejom Lavrovom i nešto kasnije sa predsjednikom Vladimirom Putinom.\nTillerson, novi najviši američki diplomata, rekao je novinarima da je kazao Putinu: „Trenutno stanje rusko-američkih odnosa je na vrlo niskoj razini. Nivo povjerenja između dvije zemlje je nizak”.\nLider Kremlja, govorivši odvojeno u intervjuu za rusku državnu televiziju, složio se da su odnosi Washingtona i Moskve pogoršani ove godine.\nNeposredni spor između Moskve i Washingtona nastao je oko pitanja kako se dogodio hemijski napad u Siriji 4. aprila. Tillerson je rekao da su SAD „prilično uvjerene” da je napad ”bio planiran i da ga je usmjerile i sprovele snage sirijskog režima”. Sa svoje strane, Lavrov nije ponudio objašnjenje ruskih tvrdnji da je gas sarin bio ili provokacija sirijskih pobunjenika, ili da su sirijski vojni avioni pogodili skladište oružja pobunjenika u kome se nalazio taj smrtonosni gas.\n„Insistirali smo na tome da se sprovede vrlo temeljna istraga”, rekao je Lavrov na konferenciji za novinare sa Tillersonom. ”Želimo poštenu istragu”, dodao je on.\nPrvi diplomata Rusije rekao je da Moskva ne želi da „štiti bilo koga” ko je odgovoran za napad.\nTillersonov put u Moskvu predstavlja najviši kontakt između SAD-a i Rusije, otkako je Trump preuzeo dužnost u januaru. Stavovi dvije svjetske najveće nuklearne sile su u neskladu po mnogim pitanjima, uključujući to što Moskva nastavlja da podržava pobunjenike u istočnoj Ukrajini koji se bore protiv vlade u Kijevu, kao i tvrdnje obavještajne zajednice SAD-a da su kompjuterski hakerski napadi naređeni iz Kremlja uticali na prošlogodišnje predsjedničke izbore u SAD-u.\nTillerson je rekao u srijedu da je rusko miješanje u izbore u SAD-u bilo ozbiljan problem i da je bio „značajno dobro namješten”.\nLavrov je protestovao ustvrdivši da je Rusija žrtva „vrlo klevetničkih napada”, dodavši: „Moram da kažem još jedanput - niko nije pokazao ni jedan jedini dokaz”.\n„Dajte nam dokaze” ruske nezakonite umiješanosti u američku politiku, rekao je Lavrov, „i mi ćemo odgovoriti”.\n„Potencijal” za unaprijeđenje odnosa\nAmerički napad krstarećim raketama na sirijski vojni aerodrom prošle nedjelje, eskalirao je tenzije oko sirijskog konflikta, koji je sada u svojoj sedmoj godini, rekao je Lavrov. Ipak, dodao je da vjeruje da Moskva i Washington imaju „veliki potencijal” da unaprijede svoje odnose.\nAmerički kriminalistički istražitelji i članovi obavještajnih komiteta oba doma kongresa analiziraju prošlogodišnje rusko hakovanje kompjutera u centrali Demokratske stranke i sa tim povezano objavljivanje mailova, koje je sprovela grupa Wikileaks, što je viđeno kao neprijatnost za Trumpovu suparnicu u trci za predsjednika, bivšu državnu sekretaricu SAD-a, Hillary Clinton. FBI istražuje da li su Trumpovi saradnici bili umiješani u kriminalne veze sa ruskim zvaničnicima, kako bi povećali Trumpove izborne šanse.\nTillerson je rekao: „Treba da pokušamo da stavimo tačku na ovu stalnu degradaciju odnosa, u kojoj se ne radi ništa kako bi se obnovilo povjerenje između naše dvije zemlje ili kako bi se napravio progres po temama koje su od najvećeg značaja za obje naše zemlje”.\nAmerički izaslanik rekao je da dvije zemlje treba da se slože oko osnivanja radne grupe koja bi se bavila manjim temama i koja bi načinila napredak u pravcu stabilizacije odnosa, kako bismo onda mogli da se pozabavimo ozbiljnijim problemima. „Ministar spoljnih poslova Lavrov i ja složili smo se da ćemo razmotriti buduće prijedloge date na temu napretka u Siriji, uključujući konsultacije sa našim saveznicima i članicama koalicije i mi ćemo nastaviti diskusiju o tome kako pronaći rješenje za konflikt u Siriji”, naveo je on.\nPutin želi „dokaz”\nPutin je za državnu televiziju govorio o generalnom padu američko-ruskih odnosa, pred sastanak sa Tillersonom.\n„Može se reći da nivo povjerenja na radnom nivou, pogotovo na vojnom nivou, nije postao bolji, već je izgleda ponajprije opao”, rekao je Putin. „Gdje je dokaz da su sirijske trupe upotrijebile hemijsko oružje? Ne postoji, nikakav. Ali, bilo je kršenja međunarodnog prava. To je očigledna činjenica.”\nTrump je hvalio Putina kao snažnog lidera tokom svoje duge kampanje u trci za Bijelu kuću, ali u srijedu je naglasio ulogu ruskog predsjednika u ratu u Siriji.\n"Iskreno, Putin podržava osobu koja je odistinski zla osoba", rekao je Trump, što se odnosilo na Asada. „Mislim da je to vrlo loše za Rusiju. Mislim da je to vrlo loše za čovječanstvo.”


Dačić poručio Izetbegoviću: Bakire, gotovo je s tim da je BiH unitarna država - Vijesti Banja Luka\n10. Avgusta 2018. Banjaluka Vijesti 0\nMinistar vanjskih poslova Srbije Ivica Dačić smatra da se promijenila pozicija SAD-a po pitanju Kosova i kaže da su otvoreni da sagledaju sve prijedloge za neka kreativna i fleksibilna rešenja. Ministar vanjskih poslova Srbije Ivica Dačić smatra da se promijenila pozicija SAD-a po pitanju Kosova i kaže da su otvoreni da sagledaju sve prijedloge za neka kreativna i fleksibilna rešenja. TEKST SE NASTAVLJA ISPOD OGLASA "Želim da podsjetim da se ja za prijedlog koji je iznio Vučić zalažem već desetak godina, to je jedino moguće i brzo rešenje koje može da otkloni taj akutni problem. Da li će do tog rješenja doći ili ne, previše je rano govoriti o tome", rekao je Dačić, govoreći o zagovaranju ideje razgraničenja Srba i Albanaca.\nUpitan da prokomentariše izjavu predsjedavajućeg Predsjedništva BiH Bakira Izetbegovića da je on "Miloševićev učenik koji uzalud pokušava da povuče paralele između Kosova i Republike Srpske", Dačić je za Prvu televiziju izjavio "Bakir voli da nastupa na takav način".\n"Ja nemam ništa protiv toga da svako iznese svoje mišljenje. Izbori su u BiH i svako tu gleda neku svoju političku filozofiju i marketing. Bakire, gotovo je s tim da je BiH unitarna država, poštujte Republiku Srpsku i prava Hrvata, mi imamo interes da živimo u miru", naveo je Dačić.\nU današnjem saopćenju za javnost kandidat SDP-a za člana Predsjedništva BiH Denis Bećirović naveo je da se Dačić, kao član sinhronizovanog orkestra pod dirigentskom palicom predsjednika Aleksandra Vučića, ponovo oglasio zločinačkom i ratnohuškačkom tezom da je s proglašenjem nezavisnosti Kosova trebalo proglasiti i nezavisnost entiteta RS.\n"Ko o čemu, Ivica Dačić o zauvijek srušenim snovima njegovog učitelja Slobodana Miloševića o stvaranju 'velike Srbije' okupacijom teritorija drugih država. Nažalost, Dačić je još jednom potvrdio da je Srbija i dalje najveći izvoznik kriza u jugoistočnoj Evropi", naveo je Bećirović. Bakir Izetbegović Ivica Dačić Prijavi grešku\nMlada Australka tvrdi da je silovana na plaži u Makarskoj\nPet osoba povrijeđeno u sudaru tri vozila kod Olova


„Epl“ plaća kaznu od 467 miliona dolara zbog saradnje sa slovenačkim trgovcem narkoticima – Bankar.me\n„Epl“ plaća kaznu od 467 miliona dolara zbog saradnje sa slovenačkim trgovcem narkoticima\nNovember 28, 2019 BIZNIS, EVROPA, PLANETA, REGION, SAD, SVE VIJESTI, TEHNO Leave a comment\nAmerički računarski gigant „Epl“ platiće skoro pola milijarde dolara penala zbog optužbi da je sklopio ugovor sa slovenačkom softverskom kompanijom ATR.SIS d.o.o, koja je bila sankcionisana zbog optužbi za trgovinu narkoticima, navodi američko Ministarstvo finansija, piše „Volstrit žurnal“.\nTehnološki gigant je prekršio američke sankcije tako što je hostovao, prodavao i olakšavao prenos softverskih aplikacija slovenačke softverske kompanije, koja je bila na crnoj listi, pišu Novosti.\n„U 2017. godini otkrili smo da smo nesmotreno plaćali programskoj kompaniji koja je na listi posebno označenih državljana američkog Trezora“, izjavio je „Eplov“ portparol. „Izvještavali smo o tome vlasti i u potpunosti sarađivali u njihovoj istrazi, koja je sada završena“, dodao je on.\nIznos za namirenje je mali za kompaniju veličine „Epla“, koja ima tržišni limit od oko milijardu dolara. Ali slučaj demonstrira kako čak i sofisticirane multinacionalne kompanije mogu da previde grešku.\n„Epl“ je navodno 2008. godine sklopio sporazum o razvoju aplikacija sa kompanijom SIS d.o.o, programerskom kompanijom sa sjedištem u Trzinu u Sloveniji. U februaru 2015. godine, Ministarstvo finansija je imalo SIS na crnoj listi, a njegov većinski vlasnik Savo Stjepanović navodno je bio dio međunarodne mreže trgovine narkoticima. Zbog toga, sva imovina SIS-a i Stjepanovića je blokirana, a američkim pojedincima i entitetima zabranjeno je da s njima trguju. U maju 2017. Ministarstvo je uklonilo Stjepanovića i SIS sa crne liste.\nDok je SIS bio na crnoj listi, „Epl“ je izvršio 47 plaćanja povezanih sa blokiranom kompanijom. „Epl“ je takođe prikupio oko 1,2 miliona dolara od kupaca koji su preuzeli SIS-ove aplikacije.\n„Epl“ nije uspio da identifikuje SIS kao sankcionisanu kompaniju, tvrdeći da je propust nastao kao rezultat neuspjeha njegovog alata za ispitivanje sankcija u zemlji, navodi se u saopštenju.\nU februaru 2017. godine, nakon što je izvršio izmjene u svom alatu za provjeru sankcija i povezanim procesima, „Epl“ je SIS identifikovao kao entitet na crnoj listi. Tada je obustavio plaćanje kompaniji koja je upravljala SIS-ovim računom za „Ep stor“, ali je nastavio sa plaćanjem drugoj kompaniji koja je bila vlasnik nekih SIS-ovih aplikacija nekoliko mjeseci nakon otkrića, prenose iz Ministarstva finansija.\nPOJMOVIApple EPL kazna\nPrevious Nauka potvrdila još jednu nejednakost između bogatih i siromašnih\nSljedeći EPCG: Krajem decembra o isplati dividende\nApple u SAD-u zbog koronavirusa ponovo zatvara dio trgovina\nPolovina zaposlenih u Appleu nema fakultetsku diplomu\nEvropska komisija pokrenula dvije istrage protiv Applea\nVladimir Lučić: Do 2023. Telekom će vrijedjeti više od četiri milijarde eura\nNova razvojna strategija i investiciona politika “Telekom Srbija grupe” pokazale su se kao ispravne, što …\nVladimir Lučić: Do 2023. Telekom će vrijedjet...


RTS :: Ministarstvo: Inspektor utvrdio nepravilnosti pre požara na stovarištu u Požarevcu\nHronika Ministarstvo: Inspektor utvrdio nepravilnosti pre požara na stovarištu u Požarevcu\npetak, 03. jul 2020, 08:17 -> 08:22\nMinistarstvo zaštite životne sredine je saopštilo da će u toku dana na mesto požara na stovarištu u Požarevcu izaći tužilac sa nadležnim službama kako bi utvrdili razloge zbog kojih je došlo do požara i odgovornost za ugrožavanje životne sredine i zdravlja ljudi.\nPovodom požara koji je izbio juče u Požarevcu na stovarištu plastičnog otpada "Ekoluks", Ministarstvo zaštite životne sredine je saopštilo da je lokalni inspektor pre izbijanja požara boravio u redovnom nadzoru i utvrdio određene nepravilnosti koje je operater bio dužan da otkloni.\n"Po izbijanju požara, inspektor zaštite životne sredine angažovao je nadležne službe i istovremeno naredio operateru da odmah organizuje merenje zagađenosti vazduha, kako bi se preventivno delovalo u slučaju da gasovi nastali tokom požara mogu da ugroze lokalno stanovništvo", piše u saopštenju.\nU toku dana, najavljuje ministarstvo, na mesto događaja izaći će tužilac sa nadležnim službama kako bi utvrdili razloge zbog kojih je došlo do požara i odgovornost za ugrožavanje životne sredine i zdravlja ljudi.\nPored jednog mernog mesta za merenje zagađenosti vazduha u Požarevcu, naloženo je postavljanje dva dodatna merna mesta.\nPrema proceni, za sada nema opasnosti po stanovnike Požarevca zbog nastalog zagađenja u industrijskoj zoni, ali se preporučuje oprez, poručuje Ministarstvo.


Za stambeno zbrinjavanje boraca grad Banjaluka obezbjedio 244.486 KM | Banjaluka.net\nZa stambeno zbrinjavanje boraca grad Banjaluka obezbjedio 244.486 KM\nOd početka ove godine za stambeno zbrinjavanje boraca, porodica poginulih boraca i ratnih vojnih invalida iz budžeta grada Banjaluka dodijeljeno je ukupno 244.486 KM.\nOd ovog iznosa, za izgradnju ili kupovinu stambenog objekta za deset porodica poginulih boraca i četiri ratna vojna invalida prve i druge kategorije sa 100 odsto invaliditeta dodijeljena su bespovratna novčana sredstava u ukupnom iznosu od 194.500 KM.\nNa ime subvencija za odobrenja za građenje, za sedam porodica poginulih boraca i 33 borca i ratna vojna invalida dodijeljeno je ukupno 49.986 KM.\nNačelnik Odjeljenja za boračko-invalidsku zaštitu, Milenko Vučeta rekao je da je, za ove namjene, do kraja godine planirano da se dodijeli još 85.514 KM.\nGrad Banjaluka je i u proteklom periodu iz svog vlastitog fonda i izgradnjom stambenih jedinica maksimalno pomagao korisnicima prava iz oblasti boračko-invalidske zaštite sa područja Banjauke.\nInače, postupak rješavanja stambenih pitanja članova porodica poginulih boraca i ratnih vojnih invalida od prve do četvrte kategorije, kao obaveza Vlade Republike Srpske, uređen je odgovarajućom Uredbom o stambenom zbrinjavanju.\n-U sklopu obaveza koje su utvrđene programima i protokolima, Grad Banja Luka je, u skladu sa utvrđenom dinamikom, izvršio sve svoje obaveze vezane za realizaciju potpunog stambenog zbrinjavanja navedenih kategorija stanovništva putem obezbjeđenje građevinskog zemljišta, izvedbene dokumentacije, odobrenja za građenje, infrastrukturnih priključaka, vanjskog uređenja, tehničkog prijema, i drugo – pojasnio je Vučeta.\nOsim navedenog, prema njegovim riječima – cijeneći najveći doprinos ovih kategorija stanovništva Republici Srpskoj, grad Banjaluka redovno obezbjeđuje u budžetu dodatna sredstva za ovu namjenu.\nPrecizirao je da su Pravilnikom o rješavanju stambenih pitanja porodica poginulih i nestalih boraca, porodica umrlih vojnih invalida, ratnih vojnih invalida i boraca utvrđeni uslovi, prioriteti, način, visina iznosa, organi i postupak za rješavanje stambenih pitanja korisnika prava iz oblasti boračko-invalidske zaštite sa područja grada.\nU skladu sa odredbama navedenog Pravilnika, i u toku 2015. godine, u okviru raspoloživih sredstava, vrši se dodjela pripadajućih iznosa bespovratnih novčanih sredstava, prema utvrđenim konačnim listama, članovima porodica poginulih boraca i ratnim vojnim invalidima prve i druge kategorije sa 100 odsto invaliditeta.\n-Dio raspoloživih sredstava, u skladu sa odredbama istog Pravilnika, dodjeljuje se, nakon provedenih postupaka, za subvencije građevinskih dozvola korisnicima prava iz oblasti boračko-invalidske zaštite – zaključio je Vučeta.


Delegacija Agencije za borbu protiv korupcije Kosova boravila u posjeti Agenciji za sprječavanje korupcije\nDelegacija ABPK Kosova u posjeti ASK-u\nU posjeti Agenciji za sprječavanje korupcije je 28. i 29. novembra 2017. godine, boravila delegacija Agencije za borbu protiv korupcije Kosova na čelu sa Frašorom Murtezajem, rukovodiocem Divizije za sprječavanje sukoba interesa i Burimom Sadikuom, rukovodiocem Divizije za istraživanje, saradnju i mehanizam protiv korupcije. Posjeta je organizovana nakon što su predstavnici Agencije za borbu protiv korupcije Kosova izrazili interesovanje za razmjenu iskustva u sprovođenju preventivnih antikorupcijskih nadležnosti, naročito u oblasti donošenja i praćenja planova integriteta.\nPredstavnicima kosovske Agencije obratili su se direktor Agencije za sprječavanje korupcije Sreten Radonjić i predsjednica Savjeta Agencije za sprječavanje korupcije Goranka Vučinić, nakon čega su službenici Agencije upoznali goste sa nadležnostima Agencije, njenim rezultatima i primjerima iz prakse. Delegacija Agencije za borbu protiv korupcije Kosova je se potom upoznala sa organizacionom strukturom i radnim procesima u Agenciji.\nNaročit predmet intresovanja gostiju iz Agencije za borbu protiv korupcije Kosova je bila oblast planova integriteta kao važnog preventivnog antikorupcijskog mehanizma, čemu su bili posvećeni posebni sastanci sa službenicima Odsjeka za integritet i lobiranje. Tema ovih sastanaka je bio normativni okvir kojim je regulisana oblast planova integriteta u Crnoj Gori, kao i metodologija izrade planova integriteta u organima vlasti.\nTakođe, službenici Odsjeka za integritet i lobiranje su prezentovali svoja iskustva u vezi sa izvještavanjem organa vlasti o sprovođenju planova integriteta u Crnoj Gori, kao i u vezi sa davanjem preporuka organima vlasti za unapređenje planova integriteta. Predstavnici Agencije za borbu protiv korupcije Kosova izrazili su zahvalnost na iscrpnom predstavljanju iskustava i prakse u oblasti integriteta koje su im prenijele crnogorske kolege, i uvjerenje da će stečena znanja moći da primijene u praksi svoje institucije.


Uštedite novac na kartridžima sa mastilom - Inkdžet foto-štampači - Canon Serbia\nUštedite novac na kartridžima sa mastilom\nOriginalna mastila kompanije Canon daju vam najbolji kvalitet, dugotrajne rezultate i pouzdanost. XL kartridži visokog učinka omogućavaju uštedu novca na originalnim mastilima kompanije Canon bez kompromisa po pitanju kvaliteta. Pored toga, možete da uštedite uz dvostruke i višestruke pakete jer su ti praktični kompleti dostupni po cenama koje su niže od onih koje biste platili kada biste taj potrošni materijal kupovali odvojeno.\nUštedite 50% po stranici uz XL kartridže sa mastilom\nUštedite 30% po stranici uz XL kartridže sa mastilom\nSavršen višenamenski uređaj za svakodnevno štampanje, skeniranje i kopiranje. Od dokumenata bogatih tekstom do porodičnih fotografija, mašina za štampanje kompaktnog uređaja Canon PIXMA MG2550S napravljena je tako da pruža kvalitet i lakoću upotrebe.\nOdštampajte do 1.000 stranica uz XXL kartridž sa mastilom\nPIXMA XL i XXL kartridži daju značajno veći broj otisaka od svojih standardnih ekvivalenata i obezbeđuju duže periode između zamena kartridža – idealno rešenje ako mnogo štampate. Originalni XL kartridži sa mastilom kompanije Canon pružaju uštedu na troškovima po stranici, što znači da možete da štampate više za manje novca bez kompromisa po pitanju kvaliteta.\nPraktičnost i ušteda\nVišestruki paketi sadrže nekoliko kartridža različitih vrsta za isti štampač. Ti paketi sadrže kombinaciju mastila koja se često koriste zajedno i pružaju praktičnost i uštedu.\nZa veliki obim štampe\nDvostruki ili trostruki paketi sadrže dva ili tri kartridža istog tipa. Oni pružaju neverovatnu uštedu i savršeni su za korisnike koji često štampaju, kao i za okruženja sa velikim obimom štampe.\nUšteda na troškovima po stranici zasnovana je na maloprodajnim cenama kompanije Canon i učinku u stranicama (standard ISO/IEC 24711) XL kartridža sa mastilom u poređenju sa njihovim standardnim ekvivalentima po kapacitetu.


Press RS obradovao novog vernog čitaoca u Prijedoru: Mladen pročitao drugu „pedesetku“ - GradPrijedor.com - Portal grada Prijedora\nPress RS obradovao novog vernog čitaoca u Prijedoru: Mladen pročitao drugu „pedesetku“\nPrijedorski čitaoci Pressa RS više ne čekaju da se razdani da bi kupili omiljene novine! Pedesetogodišnji Mladen Vujanić, radnik lutrije i dugogodišnji čitalac našeg lista tako je na mestu gde je nekada žario i palio “Hekto”, najpoznatiji prijedorski trafikant u istoriji, kupio svoj prvi primerak Pressa i bio ugodno iznenađen poklonom od 50 KM.\nDa bi „pročitao“ drugu „pedesetku“, Vujanić je juče na Mali trg i trafiku u centru Grada na Sani, poranio tačno u šest časova i 50 minuta.\n-Ovaj kiosk mi je blizu radnog mesta i u njemu obično kupujem dnevnu štampu, pa sa kolegama idem na kafu. Čitam Press više od tri godine, jer su to naše novine, koje informacije predstavljaju direktno i na način koji mi se najviše dopada. U svim rubrikama se može naći ponešto, od sporta i politike, do dobrih priča i zanimljivosti, koje se dešavaju u mom gradu, RS i svetu. Nastaviću čitati Press i samo tako nastavite, a ovom originalnom i neuobičajenom akcijom ste se na lep način prisetili i nas, vaših odanih čitalaca-naglašava ovaj prodavac.\nOn ističe da će neočekivani novac utrošiti na kupovinu nikoljdanskih paketića za decu svog prijatelja, kod koga je nedavno bio na slavi.\n-Pošto nemam decu, drago mi je što ću obradovati te mališane. Inače, nikada nisam igrao nagradne igre koje organizuje vaš list, jer nemam tu naviku. Ipak, sada ću o tome ozbiljno razmisliti, pa ko zna, možda još nešto dobijem-navodi Mladen, koji je posle trgovkinje Indire Došenović koja je svoj srećni primerak kupila na kiosku u naselju Pećani, drugi nagrađeni čitalac Pressa iz Prijedora.


SZO povukla imenovanje Mugabea za ambasadora dobre volje\n► SZO povukla imenovanje Mugabea za ambasadora dobre volje\nGeneralni direktor Svetske zdravstvene organizacije odlučio je danas da opozove imenovanje predsednika Zimbabvea Roberta Mugabea za ambasadora dobre volje te organizacije, posle brojnih kritika koje su usledile kada je imenovanje najavljeno.\nGeneralni direktor SZO, Etiopljanin Tedros Adhanom Gebrejesus prošle je nedelje u Urugvaju, na konferenciji o neprenosivim bolestima, rekao da je Mugabe prihvatio da bude ambasador dobre volje o tim pitanjima, prenosi agencija AP. U saopštenju koje je danas objavio, Adhanom Gebrejesus je naveo da je poslednjih nekoliko dana "razmišljao" o poplavi negodovanja i zabrinutosti koju su međunarodne vođe i zdravstveni stručnjaci izrazili povodom najave imenovanja Mugabea i dodao da je kao rezultat odlučio "da povuče imenovanje".\nOn je rekao da povlači imenovanje Mugabea u najboljem interesu Svetske zdravstvene organizacije kao i da se konsultovao sa vladom Zimbabvea o toj odluci.\nDevedesettrogodišnji Mugabe, koji je na vlasti u Zimbabveu od 1980. i najstariji je šef države na svetu, dugo je na meti kritika u zemlji zbog toga što odlazi u inostranstvo na lečenje dok se nekad uspešna privreda Zimbavea raspada i zdravstveni sistem zemlje se urušava. Mugabe je takođe na meti američkih sankcija zbog kršenja ljudskih prava u svojoj zemlji.\nKritičari predsednika Zimbavvea naveli su da je sistem zdravstvene zaštite uništen tokom njegove višedecenijske vladavine, da medicinsko osoblje često ne dobija platu i da nedostaju lekovi, piše Bi-Bi-Si (BBC).\nKanadski premijer Džastin Trudo je rekao da je nakon te informacije "pomislio da je u pitanju prvoaprilska šala", dok je američki Stejt department saopštio da je to "u suprotnosti sa idealima Ujedinjenih nacija za poštovanje ljudskih prava i ljudskog dostojanstva".\nrobert mugabe /\nambasador dobre volje /\nSve više ljudi u svetu strada u saobraćajnim nesrećama, čak 1,35 miliona godišnje, upozorila je danas Svetska zdravstvena organizacija (SZO), zabrinuta zbog manjka mera bezbednosti u...\nSvetski dan borbe protiv side, 1. decembar, obeležava se danas po jubilarni 30. put velikim brojem akcija u Srbiji i širom sveta, pod sloganom "Saznaj svoj status".\nSZO: Od zagađenja vazduha godišnje umre 600.000 dece\nOd jakih infekcija disajnih puteva zbog zagađenog vazduha u zatvorenom prostoru i napolju godišnje u svetu umre 600.000 dece mlađe od 15 godina, saopštila je danas Svetska zdravstvena...\nSZO: Neaktivnost povećava rizik od bolesti